title: মীর জুমলা

text: ৬ এপ্রিল যখন সুজা টাণ্ডার দিকে তখনও মীর জুমলা ব্যস্ত। সকালে তিনি তাণ্ডার দিকে রওনা হলেন। রাস্তায় তিনি কিছুটা বাঁয়ে তারতিপুরে গিয়ে সুজার গঙ্গার ওপর দিয়ে পালানোর পথ বন্ধ করতে গিয়ে রসদে বোঝাই ৪০০টি নৌবহর পেলেন। সেখানে তিনি ৬০০ বন্দুকবাজ সহ নুরুল হাসান আর মীর আজিরকে ওয়াকিয়ানবিশ হিসেবে রেখে এলেন। মধ্য রাত্রে ৪০০ সেনা বাহিনী নিয়ে তিনি তাণ্ডায় পৌঁছলেন।


title: মীর জুমলা

text: মীর জুমলার পৌছন যেন ঘোলা জলে তেল পড়ার মত হল। কিছু ক্ষণের লুঠ খুন আর তাণ্ডবের পর, ৭ এপ্রিল তিনি সব কিছু নতুন করে সাজিয়ে তোলার নির্দেশ দিলেন। সরকারি সমস্ত সম্পদ, সম্পত্তি আর সেনা যে সব জিনিস লুটেছিল সেগুলি উদ্ধারে মন দিলেন। সুজা যে সব মহিলা হারেমের মহিলা ছেড়ে গিয়েছিল সেটির নিরাপত্তা সুনিশ্চিত করে আধিকারিক আর খোজাদের দায় দায়িত্ব পালন করতে বলা হল। এই সন্ধ্যায় দাউদ খান মীরদদপুর হয়ে তাণ্ডায় পৌঁছলেন।


title: মীর জুমলা

text: মীর জুমলা তাণ্ডায় ১২ দিন ধরে থেকে সব কিছু নিয়মতান্ত্রিকভাবে শৃঙ্খলিত করলেন। জেতার এলাকায় প্রশাসন বসালেন। পলাতক শাহজাদার থেকে সম্পত্তি এবং ভাণ্ডার উদ্ধার করতে দক্ষিণ দিকে মীর জুমলা নদীর পাড়ে পাহারা বসালেন। তারা তারতিপুরে ধনরত্নভর্তি দুটি ঘুরাব দখল নিল। হাজারাহাটি আর শেরপুরে সুজার আধিকারিক সহ নৌবহরের ৩০টি নৌকো দখল নিল লোদি খান। তারা মীর জুমলার সামনে ৯ এপ্রিল আত্মসমর্পণ করল এবং সম্রাটের সেবায় কাজে লেগে গেল।


title: মীর জুমলা

text: যুদ্ধের বিশদ বর্ণনা আর দিলির খানের গুণবত্তা বর্ণনা দিয়ে দিয়ে মীর জুমলা সম্রাটকে চিঠি লিখলেন এবং আশা করলেন, সুজা হয়ত ঢাকায় না গিয়ে আরাকানের দিকে পালিয়ে যাবে। এছাড়াও যুদ্ধের সরঞ্জামগুলি তিনি দরবারে পাঠাবেন কি না সেই প্রশ্নও করলেন। ২০ এপ্রিল চিঠি পেয়ে সম্রাট খুব খুশি হলেন। তিনি সেনানায়ককে পুরষ্কৃত করে বললেন যাতে প্রত্যেক সেনাকে যথাযোগ্য বেতন দেওয়া হয়। রসদগুলি দরবারে পাঠিয়ে ঢাকায় গিয়ে সুজাকে তাড়িয়ে দিতে নির্দেশ দিলেন।


title: মীর জুমলা

text: ১৯ এপ্রিল মীর জুমলা তাণ্ডা থেকে তারতিপুরের দিকে রওনা হয়ে গেলেন। ইসলাম খানের যায়গায় রাজমহলের ফৌজদার করে তিনি মুখলিস খানকে পাঠালেন। ইসলাম খানের সঙ্গে মীর জুমলার ঝগড়ার পর সম্রাটের অনুমতি না নিয়ে সে দরবারের উদ্দেশ্যে রওনা হয়ে যায়।


title: মীর জুমলা

text: ২০ এপ্রিল ঢাকার উদ্দেশ্যে স্থলপথে বেরিয়ে তারতিপুর ছেড়ে মীর জুমলা হিজরাপুরে পৌঁছলেন। তার সঙ্গে ছিলেন দিলির খান, দাউদ খান, রশিদ খান, সৈয়দ নাসিরুদ্দিন খান, ফরহাদ খান, উইঘুর খান, কারাওয়াল খান, এবং আবদুল বারি আনসারি। ঢকা থেকে সুজাকে তাড়াতে তিনি দ্রুত ঢাকা চললেন। যেসব জমিদার সুজাকেকে ছেড়ে গিয়েছে তাদের শাস্তি দিতে সুজা এখন অপারগ, অথবা তার দিকে এগিয়ে আসা সেনাপতির সঙ্গেও লড়ায়ের সাধ্য না থাকায় তার পূর্ব দিকের রাজধানী ছেড়ে ৬ মে আরাকানের রাজার থেকে সাহায্যের আশায় ঢাকা ছেড়ে পালালেন। ঢাকার বাইরে মীর জুমলা পৌঁছলেন ৯ মে। সুজা যে সব যুদ্ধ রসদ ছেড়ে গিয়েছেন সেগুলি সম্রাটের উদ্দেশ্যে পাঠালেন। এখন সমগ্র হিন্দুস্তান সম্রাটের আধীনে হল।


title: মীর জুমলা

text:
ষষ্ঠ পর্ব
ইওরোপিয়দের সঙ্গে মীর জুমলার সম্পর্ক(১৬৫৮-৬০)


title: মীর জুমলা

text:
১। জাহাজ পর্ব তখনও সমাধা হয় নি
১৬৫৮র চুক্তিতে গ্রীনহিলের কুঠিয়ালির সময় মীর জুমলার যে জাহাজটি ব্রিটিশেরা দখল করেছিল, সেই পর্ব তখনও সমাধানের পথে হাঁটে নি। গ্রিনহিল সেটি এডোয়ার্ড উইন্টারকে বিক্রি করে দিয়েছিলেন, উইন্টার সেটি ব্যক্তিগত কাজে ব্যবহার করছিলেন। মুঘল সাম্রাজ্যে মীর জুমলার বাড়তে থাকা প্রভাবে শঙ্কিত হয়ে সুরাটের আধিকারিকরা মাদ্রাজ দপ্তরকে জানাল(২৭ নভেম্বর ১৬৫৮) উইন্টারের থেকে জাহাজটির দাম উসুল করা হোক। মীর জুমলাকে শান্ত করা না গেলে মছলিপত্তনম এবং অন্যান্য এলাকার ব্যবসা সঙ্কটে পড়তে পারে এমন কি বন্ধও হয়ে যেতে পারে। কমিটি অব নিউ জেনারেল স্টক(১৩ সেপ্টেম্বর ১৬৫৮) এই বিষয়ে কোন দায় নিতে অস্বীকার করে এবং কুঠিয়ালদের হুঁশিয়ারি দিয়ে আগামী দিনে স্থানীয় রাজনীতিতে মাথা ঢোকালে কি হাল হতে পারে তা এই ঘটনাটা থেকে শিক্ষা নিতে।


title: মীর জুমলা

text:
মীর জুমলার জাহাজ উদ্ধারে সম্রাট আওরঙ্গজেবের ফরমানের উত্তরে মীর জুমলার ব্যবসায়িক আধিকারিক মীর মহম্মদ হুসেইন টাপা টাপা(তাবাতাবাই) উইন্টারের কবল থেকে জাহাজটি উদ্ধারের দাবি জানালেন। মছলিপত্তনপমের কুঠিয়াল এই বিষয়ে মাথা গলাতে আস্বীকার করাতে টাপা টাপা(তাবাতাবাই) ব্রিটিশদের হাতে বন্দী মীর জুমলার সেনানী কাজি (মহম্মদ হাশিম)র মুক্তির দাবি জানালেন। এই সব হুঁশিয়ারিতে কোম্পানি এবং আধিকারিকেরা আশংকা করছিলেন যে তাদের ব্যবসার ওপরে আঘাত আসতে চলেছে।
ভারতের কোম্পানি এখন দুটি মতদ্বৈধতায় পড়েছে – একদিকে মীর জুমলার জাহাজ ফেরতের জোরালো দাবি কোম্পানির ইংলন্ডের কর্মকর্তা, বিশেষ করে গ্রিনহিলের উত্তরসূরী এজেন্ট চেম্বার, তার স্ত্রীর পক্ষ নিয়ে কোন দায় নিতে অস্বীকার করছে, অন্যদিকে কোম্পানির নির্দেশে উইন্টার সেটি মীর জুমলার ব্যবসায়িক আধিকারিকের কাছে ফেরত দিয়েও পরে সেটি কেড়ে নেন, সে বিষয়ে কি সিদ্ধান্ত নেওয়া হবে।


title: মীর জুমলা

text:
২। বিহার আর বাংলায় মীর জুমলার দায়িত্ব
জাহাজ পর্বের আরও জটিলতা বাড়ল বাংলা-বিহারে জুড়ে সুজার বিরুদ্ধে লড়তে মীর জুমলাকে আওরঙ্গজেব সম্পূর্ণ দায়িত্ব দেওয়ায়। যদিও ব্রিটিশ কুঠিয়ালেরা মীর জুমলাকে যমের মত ভয় করত, কিন্তু জাহাজ কাণ্ড সমাধানে তাদের উদ্দেশ্যটা অনেকটা ঘটনা প্রবাহের গতি এবং সিংহাসনের দখলের লড়াতে মীর জুমলার জড়িয়ে থাকা এবং তাঁর ভাগ্য পরিবর্তনের ওপর বহুলভাবে ছেড়ে দিয়েছিল। যদিও বাঙলার কুঠিয়ালেরা এই ঘটনাকে দেখছিল করমণ্ডল কুঠির দায়িত্ব হিসেবে, মীর জুমলা জাহাজ কাণ্ডকে দেখতেন সামগ্রিকভাবে ইস্ট ইন্ডিয়া কোম্পানিকে জড়িয়েই, এবং তিনি স্পষ্টতই মনে করতেন জাহাজ কাণ্ডে বাঙলার কুঠিয়ালেরা তাদের দায় এড়িয়ে যেতে পারে না। ফলে তার প্রথম কাজটাই হল এই ঘটনার শাস্তি স্বরূপ ব্রিটিশেরা যাতে বিহার থেকে সোরা কিনতে না পারে তার ব্যবস্থা করা। তাঁর সঙ্গে দু’দুবার দেখা করেন পাটনা কুঠির কুঠিয়াল চেম্বারলিন। দ্বিতীয় আলোচনায়(২১ ফেব্রুয়ারি ১৬৫৯) মীর জুমলা ৬০০টাকার উপঢৌকন পেয়ে প্রচণ্ড ক্ষুব্ধ হন, ব্রিটিশ কুঠিয়ালকে জলদস্যু বা ছিঁচকে চোরের থেকে বেশি মর্যাদা দেন নি। এর প্রতিক্রিয়ায় তিনি ব্রিটিশদের মাল পরিবহনে গাড়ি, নৌকোগুলি দখল হলে তাঁর সাপেক্ষে অগ্রিম ক্ষতিপূরণ পাওয়ার দস্তক দিতে অস্বীকার করেন এবং একই সঙ্গে বলেন চেম্বারলিনকে গ্রেফতার এবং তাঁর কুঠিকে দখল না করে তাদের প্রতি তিনি যথেষ্টই দয়া দেখিয়েছেন। চেম্বারলিন যেন এটা মনে রাখেন।


title: মীর জুমলা

text: সুজার বিরুদ্ধে যুদ্ধে মীর জুমলার জয় ব্রিটিশদের বাধ্য করল যতদূর সম্ভব মীর জুমলারকে শান্ত রাখার নীতি গ্রহণ করতে। জাহাজটি হয় ফেরত পাওয়া যাবে নয়ত ক্ষতিপূরণ, এবং এই বিষয়টি তিনি বালেশ্বরের কুঠিয়ালের মাধ্যমে সেন্ট জর্জের কুঠিয়ালকে সাড়ে চারমাসের মধ্যে সমাধান করতে অনুরোধ করেছেন, চেম্বারলিনের এই আশ্বাসে পাটনায় ব্রিটিশদের ব্যবসার আনুমতি দিলেন মীর জুমলা এবভং বললেন তাঁর কর্মচারী সংশ্লিষ্ট কাগজপত্র হাতে পেয়ে সন্তুষ্ট হলে জাহাজ কাণ্ডের সমাধান হয়েছে বলে তিনি মেনে নেবেন।


title: মীর জুমলা

text: গোলাগুলি এবং অন্যান্য রসদের সরবরাহ বিষয়ে ডাচেদের সাহায্য চাইতে কাশিমবাজারের কুঠিয়ালকে তাঁর শিবিরে ডেকে পাঠান মীর জুমলা। যেহেতু তাঁর জন্য ব্রিটিশেরা অপেক্ষা করে নি বলে ব্রিটিশদের কাশিমবাজার কুঠি বন্ধে নির্দেশ দেন তিনি। এই নিষেধাজ্ঞা তুলতে কুঠিয়াল কেনকে মে মাসে মীর জুমলার সঙ্গে দু’দুবার দেখা করতে হয়। মীর জুমলা উপঢৌকন নিতে আস্বীকার করেন এবং তাঁর জাহাজটিকে ফেরত এবং ৪০০০০টাকা ক্ষতিপূরণ দাবি করেন। তিনি এর জন্য দুমাসের বেশি অপেক্ষা করতে পারবেন না জানিয়ে দেন, এবং এই কাজের ক্ষতিপূরণের মঞ্জুরিপত্র কেন যাতে বালেশ্বর এবং হুগলী থেকে আনিয়ে নিতে পারেন তাঁর জন্য তাকে বেশ কিছু দিন সময় দেন এবং এটি না করতে পারলে তাদের সব ব্যবসা বন্ধ করিয়ে দেওয়ার এবং সবধরণের অগ্রিম ক্ষতিপূরণের দস্তক না দেওয়ার এবং ক্ষতিপূরণ হিসেবে তাদের মজুদ সোরাও দখল করার হুমকি দেন। মে মাসের শেষের দিকে হুগলীর স্থানীয় কুঠিয়ালদের থেকে চিঠি নিয়ে ম্যাথিয়াস হলস্টেড মীর জুমলার সঙ্গে সাক্ষাৎ করতে আসেন এবং সেই চিঠির প্রেক্ষিতে মীর জুমলা ব্রিটিশদের দাবি কিছুটা মেনে নেন। বালেশ্বর এবং হুগলীর কুঠিয়ালেরা নবাবের ক্ষতিপূরণ হিসেবে ২৫০০০টাকা ধার্য করার সিদ্ধান্ত নেন। জুনের প্রথম দিকে হলস্টেড আর কেন মীর জুমলার সঙ্গে দেখা করেন এবং এক মাসের মধ্যে তাঁর দখল করা পণ্যের দাম মিটিয়ে দিলে ব্রিটিশদের দস্তক দেওয়ার প্রতিশ্রুতি দিলেন।


title: মীর জুমলা

text: ডাচ কুঠিয়াল ম্যাথায়াস ভ্যান ডেন ব্রোক মীর জুমলার সঙ্গে দেখা করতে চললেন, ডচেরা হুগলী নদী নৌকো এবং কামান নিয়ে পাহারা দেওয়ার কাজ নিজেদের কাঁধে তুলে নেওয়ায় তাদের ব্যবসার পথ রোধ হয় নি। সে সময় কানাঘুষোয় শোনা যাচ্ছিল যে বিপুল অর্থের বিনিময়ে ডাচেরা হুগলীর প্রশাসনিক ক্ষমতা অর্জন করতে পারে। জুনের মাঝখানে শাহজাদা মহম্মদ সুলতান মীর জুমলার শিবির ছেড়ে সুজার বাহিনীতে যোগ দেওয়ায়, ব্রিটিশেরা সেই সুযোগে জাহাজ নিয়ে দরকষাকষির ব্যাপারটা একটু ঢিলে দেওয়ার সিদ্ধান্ত নেয়। আগের চুক্তি অনুযায়ী, সেপ্টেম্বরের শুরুতে কেন মুর্শিদাবাদে এসে মীর জুমলা এবং বালেশ্বরের কুঠিয়াল ত্রেভিসার জন্য অপেক্ষা করতে থাকে। যুদ্ধের অনিশ্চিতির বাহানা দেখিয়ে বালেশ্বরের কুঠিয়াল ক্ষতিপূরণের অর্থ দেওয়া আপাতত স্থগিত রাখা হয়েছে এবং যুদ্ধের গতি কোন দিকে গড়ায় দেখে তা সিদ্ধন্ত নেওয়া হবে কেনকে বলে জানায়। ত্রেভিসা নবাবের সঙ্গে দেখা করতে চেষ্টা করে ব্যর্থ হয়ে সুরাটের প্রেসিডেন্ট এন্ড্রু এবং মছলিপত্তনমের মীর জুমলার আধিকারিকের চিঠি মীর জুমলার উদ্দেশ্যে পাঠিয়ে দেন।


title: মীর জুমলা

text: মীর জুমলা খুব কঠিন ধাতের মানুষ ছিলেন, তিনি মন রাখা প্রতিশ্রুতিতে বিন্দুমাত্রও প্রভাবিত হতেন না। তিনি বহু সময় অপেক্ষা করলেন, কুঠিয়ালদের প্রতি সভ্যতা এবং শালীনতা প্রদর্শন করলেন। ক্রমে তাঁর দীর্ঘ অপেক্ষা রাগে রূপান্তরিত হল। আর কোন সমঝোতা নয়, অবিলম্বে নগদে টাকা ছাড়া অন্য কোন কিছুতে সন্তুষ্ট হবেন না জানিয়ে দিলেন। বালেশ্বরের সুবাদারকে বললেন সব ধরণের ব্রিটিশ রপ্তানির ওপর ৪% রপ্তানি শুল্ক প্রয়োগ করতে এবং বন্দরে জাহাজ ভেড়ানোর জন্য একটা শুল্ক চাপিয়ে দিতে এবং ত্রেভিসাকে হুগলীতে পাঠিয়ে দিতে। নভেম্বরে দেখা গেল ব্রিটিশদের সমস্ত ব্যবসাই প্রায় বন্ধের মুখে দাঁড়িয়ে পড়েছে। স্থানীয় বেনিয়াদের থেকে উচ্চ সুদে টাকা ধার করে যে সব বিপুল পণ্যের দাদন দেওয়া হয়েছে, তাকে সন্তষ্ট না করলে সে সবগুলি তিনি দখল নেবেন। হুগলী কুঠিয়ালের সামনে বিপুল দুর্যোগের ঘনঘটা। বিপুল বিনিয়োগে সে বছরের জন্য যে সব পণ্য তারা কিনেছেন, হয়ত মীর জুমলা তাদের সব জাহাজকে বন্দর ছাড়তে নিষেধাজ্ঞা জারি করতে পারেন, সে সবের ভবিষ্যৎ নিয়ে কি হবে তাই তাঁর মাথা ব্যথা থেকেই গেল। সারা ভারতের সরতাজ বাঙলার ব্রিটিশ ব্যবসা হাত ছাড়া হতে বসেছে দেখে ব্রিটিশদের টড়নক নড়ল যে জাহাজ কাণ্ডকে যত তাড়াতাড়ি সম্ভব সমাধা করে ফেলা অত্যন্ত জরুরি।


title: মীর জুমলা

text: পাটনায় সোরা ব্যবসার নিষেধাজ্ঞায় উদ্বিগ্ন সুরাটের কুঠিয়াল মাদ্রাজের আধিকারিকদের কঠোরভাবে নির্দেশ দিয়ে জাহাজ কাণ্ডকে যততাড়াতাড়ি সম্ভব মিটিয়ে নিতে এবং মীর জুমলার ক্ষতিপূরণ দিতে নির্দেশ দিলেন(৩ জুন ১৬৫৯)। একই সঙ্গে সেই নির্দেশের সঙ্গে সঙ্গতি রেখে ১২ অক্টোবর এক নির্দেশে গ্রিনহিল এস্টেট থেকে মীর জুমলাকে ক্ষতিপূরণ দিতে নির্দেশনামা জারি করলেন। নভেম্বরের শুরুতে মাদ্রাজের কুঠিয়াল, বাঙলার কুঠিয়ালকে পরামর্শ দিলেন যাতে তারা নবাবের চাহিদা মত যত বেশি সম্ভব ক্ষতিপূরণ দিয়ে ব্যাপারটার একটা স্থায়ী মিটমাট করে নেওয়ার কথা ভাবেন। কিন্তু হঠাতই তাঁর কানে মীর জুমলার যুদ্ধে হারের উড়ো খবর পৌ্ঁছনোয় তিনি বাংলার কুঠিয়ালদের জোর দিয়ে বললেন যে তারা যেন মীর জুমলাকে বুঝিয়ে দেন, মীর জুমলার কাজে যদি তাঁদের কোম্পানির ক্ষতি হয় তাহলে তাদের প্রত্যাঘাত করার যথেষ্ট ক্ষমতা রয়েছে। খবরটা যে সত্যি উড়ো এবং ভিত্তিহীন সেটা বাঙলার কুঠিয়ালেরা জানত এবং তারা জানত জাহাজ কাণ্ডে ক্ষতিগ্রস্ত মীর জুমলার প্রকৃত ক্ষমতার ব্যপ্তি এবং মাদ্রাজের কুঠিয়ালের এ ধরণের পরামর্শ হাস্যকর ছাড়া আর কিছু নয়।


title: মীর জুমলা

text: শেষে ১ ডিসেম্বর ত্রেভিসা কেনের সঙ্গে হুগলি ত্যাগ করে মীর জুমলার শিবিরের দিকে রওনা হল মীর জুমলার সঙ্গে জাহাজ কাণ্ডটির দরাদরি করে স্থায়ী সমাধানের উদ্দেশ্যে। নবাবের সঙ্গে তার যে সব শর্তে চুক্তি হয় সেগুলি হল- ১) সমস্ত দখল নেওয়া পণ্য সহ জাহাজটি তাকে অবিলম্বে ফিরিয়ে দিতে হবে। ২) ক্ষতিপূরণের অর্থের বিষয়টি নিয়ে তাঁর পক্ষ থেকে তাবাতাবাই এবং ব্রিটিশদের পক্ষ থেকে সর্বশ্রী ঊম আ কোর্ট এবং জার্সি যৌথভাবে দেখাশোনা করবেন এবং এটি আগামী চার মাসের এই হিসেব মধ্যে শেষ করতে হবে। মীর জুমলার ভাবভঙ্গী দেখে ত্রেভিসার মনে হল তাকে সন্তুষ্ট না করতে পারলে নবাব ব্রিটিশদের খোলা হাতে ব্যবসা করার ছাড়পত্র দেবেন না। কিন্তু ৭ জুমাদা ১০৭০, ৯ ফেব্রুয়ারি ১৬৬০ সালে শাহজাহানের ফার্মানের অনুসরণে তিনি ত্রেভিসার সমস্ত আশঙ্কা উপেক্ষা করে বাস্তবতা অনুসরণ করে ব্রিটিশেরা যাতে ব্যবসা করতে পারেন, সে উদ্দেশ্যে যথাবিহিত দস্তক এবং পরওয়ানা জারি করেন।


title: মীর জুমলা

text:
ষষ্ঠ অধ্যায়
বাঙলার সুবাদার মীর জুমলা


title: মীর জুমলা

text: ১। বাঙলার সুবাদারি প্রাপ্তি


title: মীর জুমলা

text: সুজার আরাকানে পলায়ন এবং মীর জুমলার ঢাকা প্রবেশের খবরে দশ দিনের উতসবের নির্দেশ দিলেন আওরঙ্গজেব(২৪মে)। শেষ ষোল মাস মীর জুমলা নানান বিপদ সামলে যেভাবে সাম্রাজ্যকে সেবা করেছেন, সেই কাজের পুরস্কার স্বরূপ তাকে বাঙলার সুবাদার পদে নিয়োগ করা হল।


title: মীর জুমলা

text: জারি করা ফরমানে পাদশাহ স্পষ্টভাবে তাঁর পদপ্রাপ্তির কারণ উল্লেখ করেছেন। যে বিজয় তিনি অর্জন করেছেন, তাতে একজন মহান ক্ষমতাশালী চক্রবর্তী রাজাও গর্বিত হতেন, এবং যে আনুগত্যে, যে সাহসিকতায়, যে দক্ষতায়, যে প্রজ্ঞায় তিনি যুদ্ধ পরিচালনা করে সাফল্য অর্জন করেছেন, তাঁর পদপ্রাপ্তি সেই সব গুণেরই প্রতিফলন মাত্র। মীর জুমলা তাঁর পুত্রকে লিখছেন, যে বাংলায় সঠিক প্রশাসনিক ব্যবস্থার অভাব রয়েছে। তাই এই প্রদেশে যোগ্য সুবাদারের পদপ্রাপ্তিটা মুঘল সাম্রাজ্যের পক্ষে খুব জরুরি পদক্ষেপ ছিল। আওরঙ্গজেব তাকে লিখলেন, ‘সামগ্রিকভাবে, বহু বছর ধরে, বাঙলার প্রশাসনে গাছাড়া মনোভাব এবং শৈথিল্য, আনুগত্যের অভাব, এবং বিদ্রোহ রন্ধ্রে রন্ধ্রে ঢুকে রয়েছে, এবং সে তথ্য তোমার অজানা নয়... প্রত্যেক জেলায় স্থানীয় ক্ষমতাশালীদের মদতে দাঙ্গা আর বিদ্রোহের আগুণ জ্বলছে।’ এর আগে মীর জুমলা বাঙলার সুবাদারির পদ প্রত্যাখ্যান করেছিলেন এই যুক্তিতে, যে এই স্বার্থপর পদক্ষেপে তাঁর অনুগামীরা তাকে ভুল বুঝে তাঁর থেকে দূরে সরে যাবে। কিন্তু পাদশাহের যুক্তি ছিল বাঙলার মত গুরুত্বপূর্ণ সুবার দায়িত্ব তিনি মীর জুমলা ছাড়া অন্য কারোর হাতে দিতে বিন্দুমাত্র উতসাহী নন, কেননা মীর জুমলার আনুগত্য, দক্ষতা সততা, বিচারের পদ্ধতি এবং নৈতিকতাই তাকে এই পদে যোগ্য করে তুলেছে।


title: মীর জুমলা

text: তাঁর আগের মনসব ছাড়াও তাকে হপ্ত হাজারহফত হাজার সওয়ারএর মধ্যে ৩০০০ সওয়ার হবে শেহ আসপা দু আসপা। এক কোটি দাম বেতন ছাড়াও তনখা হিসেবে আগের সুবাদারদের জন্য বরাদ্দ মহালগুলি থেকে বেছে বেছে সব থেকে ভাল জাগিরগুলি দেওয়া হল। একটি অপূর্ব খিলাত, কন্সতান্তিনোপলের তুর্কি সম্রাটের আস্তাবলে থেকে শাহজাহানের ৩১তম জালুসে(বছরে)র উপলক্ষ্যে উপহার দেওয়া থেকে সব থেকে ভাল, বিশেষ এবং দ্রুততম ইরাকি এবং আরবি ১০টি ঘোড়ার সঙ্গে সম্রাটের নিজের আস্তাবলের আরও ৪০টি তাতারি(তুর্কি, ইংরেজদের ভুলভাল উচ্চারণে টাট্টু ঘোড়া) ঘোড়া, একটি মদ্দা হাতি সহ কয়েকটি হাতি দেওয়া হল। এর পরেও বলা হল, কোন মহালকে তিনি যদি খারাপ মনে করেন, এবং সেটি বদলে যদি অন্য কোন ভাল পরগণা মহাল হিসেবে চান, তাহলে তার ইচ্ছে পাদসাহকে জানিয়ে সেটি বদল করে দেওয়া হবে। এ ছাড়াও একটি রত্ন খচিত কোমর বন্ধনী তাঁর সঙ্গে রত্ন খচিত তরবারি, যেটির হাতল আকীক(agate) রত্নদ্বারা তৈরি উপহার দেওয়া হয়।


title: মীর জুমলা

text: আওরঙ্গজেব তাঁকে নির্দেশ দিলেন বিক্ষুব্ধদের শান্ত করতে, আইনভঙ্গকারীদের শাস্তি দিতে, গোলান্দাজ এবং বন্দুকবাজদের আয়ত্ত্বে আনতে – বিশেষ করে নোবাহিনীর যুদ্ধ জাহাজগুলিকে, রাস্তা, রাজপথের আবাধ গতায়াতের বন্দোবস্ত করতে এবং এই কাজ করার জন্য প্রয়োজনীয় নির্দেশাবলী জারি করতে। সম্রাট তাকে লিখলেন, ‘অশক্তের ওপর ক্ষমতাশালীর হাত, শোষকের ওপর শোষিতের হাত বলপূর্বক সরিয়ে দিতে হবে। জীবনের সব ক্ষেত্রে শারিয়তের আইন প্রযুক্ত এবং বিচার সুনিশ্চিত করবে। সর্বশক্তিমানের সৃষ্টি সব জীবের বিশেষ করে গৃহী এবং বিদেশি ভ্রমণকারীদের শান্তি দেওয়া তাদের উন্নতি ঘটানো দরকার, এবং সীমান্তের ওপর সদা সতর্ক তোমার নজরদারি থাকুক। অত্যাচারীদের অত্যাচার থেকে মুক্ত হয়ে যাতে কৃষকেরা যাতে চাষের কাজ অবাধে করতে পারে সেই দিকে তোমার মনযোগ ধাবিত হোক।’


title: মীর জুমলা

text: পরগনার বিভিন্ন বিদ্রোহী জমিদার বিশেষ করে অসমীয়া এবং মগেদের শাস্তি দেওয়ার কাজে মীর জুমলাকে নির্দেশ দেন, কেননা এরা মুসলমানদের ওপর অত্যাচার এবং দুর্ব্যবহার করত। ইসলামের সৌভাতৃত্ব এবং ধর্মাচার অবাধ করার জন্য তিনি মীর জুমলাকে নির্দেশ দিয়েছিলেন। আওরঙ্গজেব কয়েকজন গুরুত্বপূর্ণ সেনানীকে অন্তত এক বছর বাংলায় থাকার নির্দেশ দিয়ে কয়েকজনকে দিল্লিতে ডেকে নিয়েছিলেন। এবং যদি মীর জুমলা তাদের মধ্যে থেকে কাউকে যোগ্য মনে করে রেখে দেওয়ার প্রস্তাব সম্রাটকে দেন তাহলে তাঁর অনুরোধ পালন করা হবে।


title: মীর জুমলা

text: আওরঙ্গজেবের ৪৪তম জন্মদিবসে(১৫ জুলাই, ১৬৬০) মীর জুমলার সুজার বিরুদ্ধে জয় স্মরণে রাখতে তাকে নতুন করে সম্মান জানানোর সিদ্ধান্ত নেওয়া হয়। বাঙলা জয়ের জন্য তিনি খানইখানান এবং সিপাহসালার উপাধি অর্জন করলেন, ৭০০০ মনসবদার করা হয় তাকে, পাশাপাশি তাঁর পদকে আরও ২০০০ দু আসপা শেহ আসপা বাড়ানো হয়। তাঁর ব্যক্তিগত অনুগামীর মধ্যে ২০০০কে দু আসপা শেহ আসপা করা হয়। এই উপলক্ষ্যে তাকে একটি বিশেষ খেলাত এবং একটি সোনার তরোয়ালও দেওয়া হয়।


title: মীর জুমলা

text:
ষষ্ঠ অধ্যায়
বাঙলার সুবাদার মীর জুমলা
১। বাঙলার সুবাদারি প্রাপ্তি
সুজার আরাকানে পলায়ন এবং মীর জুমলার ঢাকা প্রবেশের খবরে দশ দিনের উতসবের নির্দেশ দিলেন আওরঙ্গজেব(২৪মে)। শেষ ষোল মাস মীর জুমলা নানান বিপদ সামলে যেভাবে সাম্রাজ্যকে সেবা করেছেন, সেই কাজের পুরস্কার স্বরূপ তাকে বাঙলার সুবাদার পদে নিয়োগ করা হল।


title: মীর জুমলা

text:
২। মীর জুমলার বাঙলা প্রশাসন
প্রায় তিন বছর(৯ মে ১৬৬০-৩১ মার্চ ১৬৬৩) বাঙলার প্রশাসনিকভার সামলান মীর জুমলা। কিন্তু যেহেতু তিনি নভেম্বর ১৬৬১ সাল থেকেই অসম আর কোচবিহারের সঙ্গে যুদ্ধে লিপ্ত ছিলেন, তাঁর বাঙলার প্রশাসনিক দায়িত্বের কার্যকর মেয়াদকাল ছিল মোটামুটি দেড় বছর। দীর্ঘকাল পরীক্ষা নিরীক্ষা করে যে প্রশাসনিক সংস্কার করে সুফলগুলি পাওয়া যাওয়ার সুযোগটি তিনি পান নি। সরকার, পরগণা এবং তাঁর আমলাতান্ত্রিকতার যে ব্যবস্থা বাংলায় তাঁর আগে বর্তমান ছিল সেটি আকবরের সময়ে তৈরি। কার্যনির্বাহী শাসক(হুজুর), রাজস্ব(মল) এবং প্রশাসক এবং দেওয়ানের মধ্যে প্রশাসনিক বিভাগটিও আকবরের সময় থেকে বাংলায় পূর্ণদ্যমে চলে আসছে। প্রশাসক, সদর এবং বিচারক, কাজির মধ্যেও যে প্রশাসনিক পার্থক্য সেটি তখনও চালু ছিল। তবুও মীর জুমলার মত শক্তিশালী প্রশাসক খুব কম সময়েও তাঁর নিজের কর্মদক্ষতা প্রমান করেছেন বাংলায়।


title: মীর জুমলা

text: তিনি পর্তুগিজ এবং আরাকানি দস্যুদের নিয়ন্ত্রণে রাখতে প্রাথমিকভাবে বাঙলার রাজধানী রাজমহল থেকে ঢাকায় তুলে নিয়ে যান। টিপেরা, ঘোড়াঘাট আর হাজোর রাজা মীর জুমলাকে রাজস্ব দিতে অস্বীকার করেন। তিনি রশীদ খানের নেতৃত্বে হাজো, ফরহদ খানের নেতৃত্বে টিপেরা এবং সুজন সিংএর নেতৃত্বে ঘোড়াঘাটে সেনা পাঠানোর প্রস্তাব করেন।


title: মীর জুমলা

text: রাজস্ব প্রশাসনে জমির যে তিন ধরণের ভাগ ছিল – খালসা, জায়গির বা জমিদারি এবং সায়ুরঘালই বজায় থাকল। ১৬৫৮এ শাহ সুজার প্রশাসনে তোডরমল্লের রাজস্ব প্রস্তাব আআসে এবং সেটি কিছুটা সংস্কার হয় পরের বছর। তোডরমল্লের আগে খালসায় আসল জমা হিসেব(৬৩,৪৪,২৬০ টাকা)রূপে আদায় ছিল। সেই পরিমানটি ২৪ লক্ষ টাকা বাড়ে (৮৭,৬৭,০১৬ টাকা)। কিন্তু জায়গির রাজস্বের বৃদ্ধি ঘটে নি (৪৩,৪৮,৮৯২ টাকা)। এই দুয়ে মিলিয়ে সুজার সময়ে বাঙলার মোট রাজস্ব ছিল ১,৩১,১৫,৯০৭ টাকা। এই হিসেব চলে আওরঙ্গজেবের প্রথম দস্তুর উল আমল(১০৬৯ অলহজ্ব এবং ১০৬৫ ফাসিলে) অর্থাৎ যখন মীর জুমলা বাঙলার সুবাদার বা নবাব হয়ে এলেন, সেই সময় পর্যন্ত। কিন্তু বাস্তবে সংগ্রহ হল মাত্র ৮৬,১৯,২৪৭ টাকা, যা আদতে শাহ সুজার সময়ের আদায়ি মোট খালসা রাজস্বের কিছু কম। এই কম অর্থ আদায়ের বড় কারণ হিবে ধরা হয় সে সময়ে বাঙলার রাজনৈতিক আস্থিরতাকে। রাজস্ব বিষয়ে স্থায়ী সিদ্ধান্ত নেওয়ার আগেই তাকে কোচবিহার এবং অসম অভিযানে চলে যেতে হয়।


title: মীর জুমলা

text: ঢাকায় প্রশাসন চালানোর সময় খালসা জমিতে কৃষকদের থেকে তিনি তাঁর প্রজ্ঞা এবং বাস্তবতা প্রয়োগ করে রাজস্ব আদায় করেছেন।


title: মীর জুমলা

text: অন্যদিকে মনসবদারদের থেকে জায়গিরগুলির আদায়ও খুব কিছু সন্তোষজনক ছিল না। যেহেতু সেগুলি দূরে দূরে ভিন্ন ভচি পরগণায় অবস্থিত ছিল, এবং তাদের সঙ্গে জুড়ে ছিল প্রচুর অংশিদার, ফলে কৃষকদের ওপর অত্যধিক চাপ পড়ত। কৃষকদের ওপর অত্যাচার হত এবং পরগণাগুলি শেষ পর্যন্ত জনশূন্য থেকেই যেত।


title: মীর জুমলা

text: সায়ুরঘাল জমিগুলি বিষয়ে বলা যায়, মীর জুমলা নিজের জায়গিরে প্রচুর আয়মাদার এবং জলপানি পাওয়া গুণীকে বসিয়েছিলেন। এছাড়াও বহু মানুষ যারা সম্রাটের থেকে শুল্কশূন্য জমি ভোগের ফরমান পেতেন তারাও এই সব জমিতে বসতেন। কিন্তু বহু সময় দেখা গিয়েছে জায়গিরদারের বদলি বা মৃত্যুর পর বহু সময়ে এই ভোগদখলকারীর উত্তরাধিকারীদের হাতে এই জমিগুলি ভোগের পাট্টা থাকত না। মীর জুমলার মৃত্যুর পর তার জায়গিরে এই ধরণের শুল্কমুক্ত জমির(মদদইমাশ, আয়মা, সয়ুরঘাল) দখলদারি নিয়ে সমস্যা দেখা দেয়। ১৬৬০ সালে সদর, কাজি রিজভি এই ধরণের অধিকারগুলির দেখাশোনার দায়িত্বে ছিলেন। যাদের হাতে সম্রাট বা জায়গিরদারের ফরমান ছিল না, তাদের তিনি জমির ভোগদখল থেকে উচ্ছেদ করেন। জমিগুলি জায়গিরদারদের এস্টেটে দখলিকৃত হয়। আয়মাদারদের জমি কর্ষণের অধিকার দেওয়া হল, এবং তাদের রাজস্বও দিতে হত। এই নির্দেশ আয়মাদারদের ওপরে খুব গভীর হল, কেননা আয়মাদারেরা জমি চাষ করতেন না, ফলে তাদের রাজস্ব দেওয়ার কোন সুযোগই ছিল না। তারা সদর, কাজি রিজভির বিরুদ্ধে শায়েস্তা খাঁয়ের কাছে অভিযোগ করেন এবং তার প্রতিবিধান তারা উসুল করেন শায়েস্তা খানের থেকে।


title: মীর জুমলা

text: জাকাত, আয়ের একের চল্লিশভাগের একভাগ কর আদায় হতে থাকল হিন্দু এবং মুসলমান উভয় সওদাগর(মার্চেন্টস), ভ্রমণকারীদের থেকে এবং শুল্ক(কাস্টম - হাসিল) আদায় করা হতে থাকল কারিগর, ব্যবসায়ী(ট্রেডসমেন), খুশনসিন(নবাগত বা ধনী)দের থেকে। পরগনাগুলিতে জায়গিরদার বা জমিদার নিঃসন্তান রায়ত, নবাগত, বা মরন্মুখ ব্যক্তিদের সম্পত্তি, এমন কি স্ত্রী, কন্যা দখল নিতে শুরু করত।


title: মীর জুমলা

text: তাঁর সময়কালে মীর জুমলা দ্রুত এবং যথাযোগ্য বিচারের ব্যবস্থা করেন। তিনি নিজে প্রশাসনিক কাজে আকবরের দেখানো পদ্ধতির অত্যন্ত অনুগামী ছিলেন, ফলে তাঁর কাছে বিচার চাইতে আসা সাধারণের তিনি কোন বাধা ছাড়াই সরাসরি বিচার দেওয়ার ব্যবস্থা করতেন। তিনি নদীর মুখোমুখি নিজের আসনে বসে অস্ত্রহীন উচ্চনীচ ধনীনির্ধন ভেদাভেদ না করেই যথাযোগ্য বিচার করতেন। ঢাকার নারায়ণগঞ্জের কাছে খিজিরপুরে থাকাকালীন দই বেচানী এক মহিলাকে ডেকে তাঁর এক চাকর অর্থ ছাড়াই দই নিয়েছিল। সেই মহিলা সঙ্গে সঙ্গে নবাবের কাছে বিচার চেয়ে বসল। স্বভাবত চাকরটি সেই অভিযোগ অস্বীকার করে। তাকে বমির ওষুধ দিয়ে বমি করানো হলে দেখা গেল সে খাবারের সঙ্গে দইও বমি করে। সুবাদার তখন তাঁর পেট কেটে প্রকাশ্যে ঝুলিয়ে রেখেদিয়েছিলেন, যাতে এ ধরণের কাজ করতে গিয়ে অন্যেরা সতর্ক হয়। সে সময় জনশ্রুতি ছিল, মীর জুমলার এই বিচারের পদ্ধতি এমন কার্যকর হয় যে কেউ একটাও খড় চুরি করত না।


title: মীর জুমলা

text: তাঁর কাছে খবর ছিল ঢাকার কাজি মোল্লা মুস্তাফা ঘুষ নেন এবং মীর আদিল তাকে এই কাজে সাহায্য করেন। তিনি উভয়কেই ঢাকা থেকে বহিষ্কার করেন এবং স্বয়ং ধর্মীয় এবং অন্যান্য বিষয়ে বিচারের দায় নিজের কাঁধে তুলে নেন। তিনি যেটিকে ঠিক বলে বিশ্বাস করেন সেটি নিজে পালন করতেন। অসমের পথে অভিযান করার সময় নির্দেশ দিয়ে গেলেন কোরানীয় বিধিতে যে বিচার হবে সেটি করবেন শেখ আজম, কিন্তু কাগজকলমে তিনি কাজির পাঞ্জা ব্যবহার করতে পারবেন না। ধার দেওয়া বা ধার শোধ চাইবার বা চুরি যাওয়া সম্পদ ফেরত পাওয়ার সময় রাষ্ট্র থানা মার্ফত একের চল্লিশাংশ কেটে রেখে দিত। বিচারকের সামনে অভিযোগ করা বাদী বিবাদী মমলার সমাধান না হওয়া পর্যন্ত তাদের ধরে রাখা হত, এবং যিনি সমন বা নির্দেশ নিয়ে যেতেন তাকে প্রত্যেক দিন শুল্ক দিতে হত যা রাজস্ব হিসেবে জমা পড়ত।


title: মীর জুমলা

text: নিজাম হিসেবে মীর জুমলা বাঙলা প্রশাসনে অব্যাহত একনায়কতন্ত্র চালাতেন। বিহার আর ওডিসার প্রশাসন তিনি কিছুটা নিয়ন্ত্রণের চেষ্টা করেছেন। ১৬৬০-৬১সালে পাটনার দেওয়টান লুতফুল্লা বেগ রাষ্ট্রের রাজস্ব বাড়াবার জন্য সোরা ব্যবসা দখলের চেষ্টায় ডাচেদের সঙ্গে যে সব মধ্যসত্ত্বভোগীরা কাজ করত তাদের নির্দেশ দিলেন সমস্ত সোরা রাষ্ট্রকে জমা দিতে। হুগলীর ডাচ কুঠিয়াল ভ্যান্ডেনব্রোক, মীর জুমলা এবং ব্রিটিশদের অভিযোগ করে বলেন যে এই কাজটি পাটনার ব্রিটিশ কুঠিয়াল চেম্বারলেইন আর দালাল গঙ্গারামের ষড়ে হয়েছে, গঙ্গারাম দেওয়ানকে সমস্ত সোরা দেওয়ার প্রতিশ্রুতি দিয়েছেন, এবং ব্রিটিশেরা দেওয়ানের থেকে সোরা কিনে নেবে(বলা দরকার সেই সময় পাটনার বিপুল পরিমাণ সোরা কিনত ডাচেরা - অনুবাদক)। এর উত্তরে ব্রিটিশ কুঠিয়াল ত্রেভিসা সরাসরি বললেন তিনি দেওয়ানের এই চুক্তিতে সায় দিচ্ছেন না, বরং সোরা কেনা ব্যবস্থায় ডাচেদের সঙ্গে রয়েছেন এবং তারা সরাসরি দালালদের থেকে সোরা কিনবেন বরাবরের মত। মীর জুমলা পরওয়ানা দিয়ে লুতফুল্লাকে ডাচেদের বিরুদ্ধে যেতে বারণ করলেন।


title: মীর জুমলা

text: নিজাম হিসেবে মির জুমলার কোন সহকারী ছিল না, তাহলে হয়ত কিছু প্রশাসনিক দায়িত্ব ভাগ করে দিতে পারতেন। ১৬৫৯এর বসন্তে মীর জুমলা বাঙলার দখল নিশ্চিন্ত করে ইস্তিয়াখ খানকে অস্থির ওডিসার দায়িত্ব দিলেন। মনে হয় এই সময়েই রাষ্ট্রীয় ফরমান বলে মীর জুমলা খালসা রাজস্ব না মেটানোর অভিযোগে ওডিসার রাজা নীলকান্ত দেবের তুয়ুল দখল নেন কিন্তু কাশিজোড়া মহালের সরকার গোয়ালপাড়ার কুতুবপুরের মদদইমাশ জমি ভোগ করা শেখ আবদুল খয়ের স্বত্ব বজায় রাখলেন। ওডিসার দেওয়ান হবিসেবে খানইদৌরানের পদের মাধ্যমে মীর জুমলা কিছুটা হলেও ওডিসার ওপর দখলদারি বজায় রেখে ছিলেন। অসম অভিযানের ঠিক আগে ওডিসা থেকে রাজমহল পর্যন্ত ডাকচৌকি বসানো হল, কিন্তু তার সময়টা জানা যায় নি। রাজমহল হয়ে বাঙলা ওডিসার রাজস্ব একযোগে দিল্লিতে পাঠানো হত।


title: মীর জুমলা

text: হিজলির বিদ্রোহী জমিদার বাহাদুর খানকে দমন করতে খানইদৌরানকে ব্যবহার করেন মীর জুমলা। বাহাদুর খান সুজার কারাগার থেকে পালিয়ে গিয়ে নতুন করে তার ক্ষমতা পুনরুদ্ধার করেন। ইওরোপিয় কুঠির নথি বলছে মীর জুমলা এটি দখল করতে ডাচ, ব্রিটিশ, পর্তুগিজদের থেকে জাহাজ দাবি করেন। তবে ওডিসার প্রধান হিসেবে খানইদৌরানের পদপ্রাপ্তিতে এই অভিযানের পরিকল্পনা কিছু দিনের জন্য স্থগিত থাকে। শেষ পর্যন্ত মীর জুমলা সম্রাটকে প্রভাবিত করে ওডিসা বাঙলার প্রশাসনের অন্তর্ভূক্ত করেন, ব্রিটিশ স্লুপ আর ডাচ গ্যালিয়ট নিয়ে হিজলি দখল করেন। বাহাদুরের ভাই কমল খান নিহত হয়। ৬ মে বাহাদুর এবং তার ১১ জন সাথীকে গ্রেফতার করে ঢাকায় নিয়ে যাওয়া হয়।


title: মীর জুমলা

text:
আরাকানের রাজা মীর জুলমার দখল করা তার কিছু রাজত্বের অংশ চেয়ে পাঠিয়ে একটি উদ্ধত চিঠি দেয়। মীর জুমলা তার অভিযোগ খারিজ করে একটি যুক্তিপূর্ণ চিঠি এবং কিছু সামান্য উপহার পাঠান। সুজাকে আরাকান থেকে নিয়ে আসার জন্য তিনি ডাচেদের ওপরে চাপ দিলেন। মগেদের অত্যাচার চরমে উঠলে মীর জুমলা সম্রাটকে জানান যে খিজিরপুরের আগের মুঘল আধিকারিক মগেদের আক্রমণের ভয়ে পালিয়ে থাকতেন। শীতের পরে যখন মগেদের অক্রমণের ঝাঁঝ কমত, তখন ঢাকার সুবাদার তার সেনা নিয়ে সেখানে যেতেন। মগদের অত্যাচার বন্ধ করার জন্য মীর জুমলা কিছু পরিকল্পনা করেন। তবে সেটি রূপায়িত করার কথা ভাবেন কোচবিহার অভিযানের পরই।
কোচবিহার-অসম আক্রমণের আগে তিনি বাংলায় কিছু প্রশাসনিক পদক্ষেপ গ্রহণ করেন। রাজমহলের দেওয়ান হিসেবে কাজ করতে থাকেন মুখলিস খান, ওডিসার দায়িত্ব ছেড়ে আসার পর তিনি ইস্তিশান খানকে ঢাকা সুরক্ষায় খিজিরপুরের দায়িত্ব দিলেন। সাম্রাজ্যের দেওয়ান রায় ভগবতী দাস এবং খ্বাজা ভগবান দাস সুজায়িকে সাম্রাজ্যের আর্থ ব্যবস্থা দেখাশোনা করার পাশাপাশি বাংলায় মীর জুমলা সরকারের একই বিভাগ দেখাশোনা করার দায়িত্ব দেন। দক্ষ, চতুর এবং কর্মঠ হিসেবে বর্ণিত ঢাকার আধিকারিক মহম্মদ মুকুম নাওয়ারার(নৌবাহিনী) দায়িত্ব এবং মীর গাজিকে খাজাঞ্চি এবং খবর-লেখকের(গোয়েন্দা) দায়িত্ব দেন।


title: মীর জুমলা

text: মীর জুমলা যখন অসম অভিযানে যান তখন দুবছর ধরে বাংলায় চরম দুর্ভিক্ষ চলেছিল। জাকাত দানের সমান চালের দাম উঠেছিল। চৌকিদার, রাহদারের(শুল্ক আধিকারিক) অত্যাচারে এবং আভ্যন্তরীণ গোলযোগের জন্য ব্যবসায়ীদের গতায়াত বন্ধ হয়ে যায়। তালিশ সে সময়ের মানুষের অবর্ণনীয় সমস্যার ওপর আলোকপাত করেছেন, ‘মানুষের জীবন রুটির চেয়েও শস্তা, অথচ দেশের কোথাও রুটি পাওয়া যেত না’। এই দুর্ভিক্ষের প্রভাব পড়েছিল অসমে মুঘল শিবির মথুরাপরের ওপরেও। লাখুতে মুঘল নৌবাহিনীর জন্য কোন ত্রাণ পাঠানো সম্ভব হয় নি। অসমে বাহিনীর খাবার অভাব দূর করতে তিনি অসমের দিহিং নদীতে দখল করা ১২০০০ মণ চাল শিবিরে পাঠাতে নির্দেশ দেন। মীর জুমলার প্রশাসক উত্তরসূরী দাউদ খান জাকাতের সম্পূর্ণ দান জনগণের জন্য উন্মুক্ত করে দেন, তাতে কিছুটা দর্ভিক্ষের প্রকোপ প্রশমিত হয়।


title: মীর জুমলা

text: সুজার সময় থেকে বাঙলার প্রশাসনিক কিছু সংস্কার করার প্রয়োজন হলেও মীর জুমলা সেগুলি করার সুযোগ পান নি। মীর জুমলার মৃত্যুর পর সাময়িকভাবে দায়িত্বপ্রাপ্তর পক্ষে এটি রূপায়ন করা সম্ভব হয় নি এবং দুর্যোগ আরও গভীরতর হয়। শায়েস্তা খান বাঙলার নবাব(সুবাদার) হয়ে বেশ কিছু যোগ্য প্রতিবিধান করে এই বিশৃঙ্খলতা মেটান। মীর জুমলার যে কটি অর্ধসমাপ্ত কাজ তিনি সমাধা করেন, তার মধ্যে গুরুত্বপূর্ণটি ছিল নৌবাহিনীকে নতুন করে গড়ে তোলা। যে সব পরগণাকে নৌবাহিনীর দেখাশোনা করার জন্য দায়িত্ব দেওয়া হয়েছিল বার্ষিক ১৪ লক্ষ টাকার বিনিময়ে, সুজার সময়ে তার গাছাড়া মনোভাবের জন্য, সারা বাঙলা জুড়ে গোলযোগ চলার জন্য এবং রাজস্ব আদায়কারীদের অত্যাচারের জন্য এই অর্থ তোলা যায় নি, নৌবাহিনী। মীর জুমলার পদপ্রাপ্তির ফারমানে আওরঙ্গজেব, ইব্রাহিম খানের নীতি অনুসরণ করে নৌবাহিনীকে নতুন করে গড়ে তোলার সমস্ত চেষ্টা চালানোর নির্দেশ দেন। নৌবাহিনীকে নতুন করে গড়ে তুলতে নৌবাহিনীর পুরোনো ব্যবস্থাপনা বদলাবার কথা ভাবেন, কিন্তু নতুন ব্যবস্থাটি চালু করার আগেই তাকে কোচবিহার-অসম অভিযানে যেতে হয়। এই অভিযানে প্রচুর নৌসেনাপতি মারা যায় এবং গোটা নৌ বাহিনী ছিন্নভিন্ন হয়ে পড়ে। ইবন হুসেইন পদত্যাগ করলে মহম্মদ বেগকে এর দায়িত্ব দিয়ে তার গুণগত মান, সংখ্যা এবং অবস্থা সমীক্ষাপত্র জমা দেওয়ার নির্দেশ দেওয়া হয়। নৌ বাহিনীর পতনের ফলে বাংলায় মগ এবং পর্তুগিজ হার্মাদদের অত্যাচার বাড়তে থাকে। ১৬৬৪ সালে নৌবাহিনীর দায়ত্বে থাকা সদরইসৈরাব মুনাওয়ার খান ‘কয়েকটি ভাঙা ঝুরঝুরে নৌকো’ সম্বল করে তাদের মুখোমুখি হতে না পেরে পালিয়ে যান। পরে সায়েস্তা খান এসে সামগ্রিক নৌবহর গড়ে তোলেন।


title: মীর জুমলা

text:
৩। বাংলায় মীর জুমলার আর্থনৈতিক এবং বাণিজ্যিক কাজকর্ম
কর্ণাটকের মতই বাংলাতেও মীর জুমলার অর্থনৈতিক কর্মকাণ্ডের মূল চরিত্রিটাই হল একচেটিয়া ব্যবসা। বাঙলার সুবাদারির সুবাদে তিনি নানান পণ্য নিজের শর্তে একচেটিয়া কারবারী রূপে কিনে তার শর্তেই সেগুলি বিক্রি করতেন। ১৬৬০ সালে মীর জুমলা ব্রিটিশ কোম্পানিকে তাদের প্রয়োজন অনুযায়ী সোরা সরবরাহ করার প্রস্তাব দেন। মাদ্রাজের কুঠিয়ালের মন্তিব্য তিনি এই পদক্ষেপটি করেছেন এক্কেবারে ব্যক্তিগত লাভের জন্য। সেই সময়ে পাটনার ব্রিটিশ কুঠিয়ালকে ৩০০০০ থলে(৬০০০ মণ) ধারে সোরা সরবরাহ করেন।


title: মীর জুমলা

text: নভেম্বর ১৬৬১ সালের ডাচ নথি থেকে পাচ্ছি মীর জুমলা কী ধরণের দাম চড়াতেন। ঢাকার এক শস্য কারবারির থেকে মীর জুমলা ৫০,০০০ টাকা দাবি করেন, আজকের অর্থনীতিতে এটিকে অতিরিক্ত লাভ্যাংশ কর হিসেবে গণ্য করা যেতে পারে। ডাচ সূত্রটি জানাচ্ছে মীর জুমলা দাবি করেন, কোচবিহার অসম অভিযানের আগে তার শিবিরে চাল সরবরাহ করে সেই ব্যবসায়ি দ্বিগুণ লাভ করেছেন। তারা ১০০০০ টাকা দিতে চাইলে তিনি নিজের লগুড় চালাতে শুরু করেন, এবং তার ফলে তারা ২৫০০০ দিতে বাধ্য হয়। এধরণের অত্যাচারে ঢাকার এক ব্যাঙ্কার ৩০০০০০ দিতে বাধ্য হয়।


title: মীর জুমলা

text: ১৬৫৮ সালে হুগলীর দেওয়ান মালিক বেগ ব্রিটিশদের থেকে কাস্টমস শুল্কের জায়গায় বার্ষিক ৩হাজার(জুন ১৬৫৮) টাকা দাবি করে এই যুক্তিতে যে বর্তমানে প্রাক্তন শাসক শাহজাহান আওরঙ্গজেবের হাতে বন্দী ফলে শাহজাহানের জারি করা কোন ফরমানই প্রযুক্ত হবে না। পরের বছর বালেশ্বরের প্রশাসকও বন্দরে জাহাজ ভেড়ানোর বিপুল শুল্ক দাবি করেন। ব্রিটিশ কুঠিয়ালেরা দুটি দাবিই মানতে অস্বীকার করায় দুপক্ষের মধ্য তিক্ততা আরও বাড়তে থাকে। ১৬৬০-৬১ সালে হুগলীর ব্রিটিশ এজেন্ট মীর জুমলার অত্যাচারে ‘অতিষ্ঠ’ হয়ে তার বাণিজ্য নৌবহরের একটি দেশি নৌকো দখল ক’রে তাদের ধার শোধ করার দাবি রূপে। ব্রিটিশদের ব্যবহারে ক্ষিপ্ত মীর জুমলা কুঠিগুলি ধ্বংস এবং মাটিতে মিশিয়ে দিয়ে দেশ ছাড়া করার হুমকি দেন। মাদ্রাজের কর্মকর্তাদের পরামর্শে ত্রেভিসা মীর জুমলার সামনে তাদের কৃতকর্মের জন্য ক্ষমা চেয়ে নেয়। কিন্তু বার্ষিক ৩০০০ টাকার দাবি মীর জুমলা ছাড়েন নি।


title: মীর জুমলা

text:
প্রত্যেক বছর বিনা শুল্কে ব্রিটিশদের জাহাজে তার পণ্য(যেমন গালা) সম্ভার বিদেশে, বিশেষ করে পারস্যে পাঠানো অভ্যেস করে ফেলেছিলেন মীর জুমলা। গম্ব্রনে ব্রিটিশ কুঠিয়ালকে মাদ্রাজের কুঠিয়াল লিখলেন, যেহেতু মীর জুমলা বাংলায় ক্ষমতায় রয়েছেন, তার পণ্যের ওপরে দেয় কর/শুল্ক না নেওয়াই উচিত। তবে ১৬৬২ সালের মে মাসের ব্রিটিশদের আভ্যন্তরীণ হিসেবে দেখা যায়, মীর জুমলা যা পণ্য পাঠিয়েছেন, তার কর/শুল্ক হিসেব করলে সেটা জাহাজ কাণ্ডে তার প্রাপ্ত অর্থের পরিমান ছাড়িয়ে যাবে বরং এখানে ব্রিটিশেরা মীর জুমলার থেকেই অর্থ পাবেন।
বিনিয়োগের ওপর ভাল সুদ পেয়ে মীর জুমলা ব্রিটিশদের ব্যক্তিগত ব্যবসায় অন্তত ১ লক্ষ ২৫ হাজার টাকা বিনিয়োগ করেছিলেন ত্রেভিসা মার্ফত। সুরাতের কুঠিয়ালদের বিরক্তি সত্ত্বেও বাঙলার এজেন্ট ধার করে বাঙলার পণ্য কেনার নীতি চালিয়ে যান। মাদ্রাজের কুঠিয়ালেরা এই ধরণের ব্যবসায় অভ্যস্ত ছিলেন, কিন্তু ত্রেভিসার ব্যক্তিগতভাবে ঋণ নেওয়াকে মেনে নিতে পারে নি। তাদের আশঙ্কা ছিল এই ঝামেলা আবার তাদের ঘাড়ে এসে না পড়ে। মীর জুমলার মৃত্যুর আগে পর্যন্ত এই ঋণের একটি অংশ ফেরত দেননি ত্রেভিসা। ৯৭০০ বাকি থাকা টাকার মধ্যে ৫৬৭২ টাকা কাশিমবাজার কুঠিয়ালেরা ১৬৬৪ সালের জুন মাসে শায়েস্তা খানকে শোধ করে। ১৬৬৫ সালে এই টাকা দেওয়া নেওয়ার ঝামেলাটির সমাধান হয়।


title: মীর জুমলা

text:
৪। ইওরোপিয়দের সঙ্গে মীর জুমলার সম্পর্ক(১৬৬০-৬৩)
ব্রিটিশদের সঙ্গে সম্পর্ক রক্ষায় মীর জুমলা চতুরতার সঙ্গে সুবিধাবাদ আর চাপে রাখার নীতির মিলমিশ ঘটয়েছিলেন। তার জাহাজ কাণ্ডকে ব্যবহার করে তিনি চাপ দিয়ে আরাকানে পালিয়ে যাওয়া সুজাকে প্রত্যার্পন করিয়ে আনতে বাধ্য করেছিলেন। মীর জুমলার জাহাজ কাণ্ড সমাধান করতে মছলিপত্তনমের কুঠিয়ালেরা নিজেদের মধ্যে সম্মেলন করে যে সিদ্ধান্ত নেয় তা তাদের প্রধান দপ্তর সুরাটের কুঠিয়ালদের যেমন বিরক্তির কারন হয়েছিল, তেমনি মীর জুমলাও এই সিদ্ধান্তে খুশি হন নি। তিনি যে ২৩০০০ প্যাগোডা দাবি করেছিলেন ব্রিটিশদের মনে হয়েছে তা বেশি, এবং তিনি বকেয়া ঋণের টাকা ৩২০০০ প্যাগোডা চেয়েছিলেন তাও কোম্পানি মেনে নেয় নি। ১৬৬০ সালের মাঝামাঝি অসন্তুষ্ট সুবাদার ব্রিটিশদের কাশিমবাজার কুঠি এবং বঙ্গোপসাগরে তাদের সমস্ত কাজ কর্ম বন্ধ করে দিয়ে ত্রেভিসাকে তার সঙ্গে ঢাকায় বৈঠক করতে নির্দেশ দেন। অগস্ট মাসে একটি ছোট বজরা করে হুগলী থেকে ত্রেভিসা ঢাকার পথে রওনা হন। আগস্টের শেষের দিকে মাদ্রাজের কুঠিয়ালেরা হুগলী কুঠিয়ালদের মীর জুমলার চাহইদা পূর্ণ করে শান্ত করার নির্দেশ দেয় এবং সুজাকে কিভাবে ফেরত আনা যায় তার ব্যবস্থা করারও নির্দেশ দেন। ত্রেভিসার দৌত্য সফল হয়, পাটনার ১৫০০০ মণ সোরা যেগুলি পড়েছিল নবাবের গুদামে সেগুলি উদ্ধার হয় এবং মীর জুমলা সে সময় ব্রিটিশ আর ডাচেদের সুজাকে প্রত্যার্পণে তাকে সাহায্যের নির্দেশ দিলেন।


title: মীর জুমলা

text: আওরঙ্গজেবের উদ্বিগ্নতা বুঝে ২৭ অক্টোবর ১৬৬০ সালে ডাচ প্রধান কুঠিয়াল ম্যাথায়াস ভ্যান ডেন ব্রোককে জানান তিনি আরাকান থেকে সুজাকে প্রত্যার্পণে ইচ্ছুক এবং তাকে প্রথমে মুঘল হুগলীতে আনবেন। আর তার এই উদ্যমে সুজা যদি ডাচ জাহাজ করে পারস্য বা মোকায় পালিয়ে যেতে চায়, তা যেন তারা রোখেন। এই কাজটি ডাচেরা করে দিলে ব্রিটিশদের থেকেও বেশি ব্যবসার সুযোগ সুবিধে দেওয়া হবে বলে তিনি প্রতিশ্রুতি দেন।


title: মীর জুমলা

text: সামরিক কারণে মীর জুমলা ব্রিটিশ, ডাচ এবং পর্তুগিজ জাহাজ ব্যবহার করেছেন। ত্রেভিসা যে বজরায় করে ঢাকায় এসেছিলেন, তার ইওরোপিয় নাবিকদের তিনি তার বাহিনীতে নিয়োগ করেন। যুদ্ধ জাহাজ তৈরিতে তিনি ব্রিটিশ আর ডাচেদের সাহায্য নেন। হুগলীতে তৈরি একটি ডাচ গ্যালিওট জাহাজকে ব্রিটিশদের থেকে পালিয়ে আসা ক্যাপ্টেন জন ডুরসনের নেতৃত্ব এক নাবিক বাহিনী ঢাকায় নিয়ে যায় ১৬৬১ সালের মে মাসে। টমাস প্রাট নামক একজন ব্রিটিশকে যুদ্ধ জাহাজ এবং তার উপযোগী গোলাগুলি বানানর জন্য মির জুমলা নিয়োগ করেন। কিছু ইওরোপিয় বন্দুকবাজ মীর জুমলার অসম আভিযানে অংশ নিয়েছিল।


title: মীর জুমলা

text: মীর জুমলার জীবদ্দশায় জাহাজ কাণ্ডটির সমাধান ঘটে নি যদিও তার মছলিপত্তনমের কর্মী টাপাটাপার কাছে সেই জাহাজটি ফেরত দেওয়ার কথা ব্রিটিশেরা বলেছিল। ১৬৬২ সালে কেড্ডা থেকে মালাক্কায় যাওয়ার সময় বিপুল ঝড়ের সামনে পড়ে সেটি তার কাজের ক্ষমতা হারায়। মীর জুমলাকে শান্ত করতে মাদ্রাজ কুঠিয়ালের সেটির বদলে অন্য একটি জাহাজ প্রতিস্থপনের প্রতিশ্রুতি দেয়, এবং একই সময়ে তারা মছলিপত্তনমের কুঠিয়ালদের, টাপাটাপার উত্তরসূরী আলি বেগকে অবস্থার কথা এবং তাদের বাধ্যবাধকতা বুঝিয়ে বলতে নির্দেশ দেয়। মীর জুমলার মৃত্যুর(ডিসেম্বর ১৬৬৩) পরে ব্রিটিশদের ধারনা হয়, তার পুত্র মহম্মদ আমিন সব ভুলে যাবেন। ১৬৬৫ সালে মাদ্রাজের কুঠিয়ালেরা কোম্পানিকে জানায় যে তখনও পর্যন্ত কোন দাবিদাওয়া ওঠে নি, মৃত নবাবের সব নথিপত্র আওরঙ্গপজেবের কাছে পাঠানো হয়েছে। তারা আশা করছে চুক্তিপত্র উল্লেখ করে ত্রেভিসার মীর জুমলাকে শান্ত করার চিঠিটি একটু বাড়াবাড়ি হয়ে গিয়েছে। মোটামুটি তাদের মনে হয়েছে জাহাজ পর্ব সমাধা হয়ে গিয়েছে।


title: মীর জুমলা

text: ৫। মীর জুমলার মৃত্যুর প্রভাব


title: মীর জুমলা

text: বার্নিয়ে লিখছেন, ‘মীর জুমলার মৃত্যুর সংবাদে ভারত জুড়ে উত্তেজনার ঝড় তৈরি হল। বাওরি(Bowery)ও লিখছেন, তার রাজ্যের জ্ঞানী এবং সুচিন্তিত মানুষকে দুঃখ সাগরে ডুবিয়ে, মীর জুমলা মারা গেলেন। তার মৃত্যুতে রাষ্ট্রের যে ক্ষতি হল, তা অপূরণীয়। সে সব থেকে দক্ষ নবাবকে হারাল। ২৩ এপ্রিল মীর জুমলার মৃত্যু সংবাদ লাহোরে আওরঙ্গজেবের কাছে পৌঁছল। মাঝের কিছু সময় ইতিশাম খান প্রশাসন এবং রায় ভগবতী দাস বাঙলা রাজস্ব প্রশাসনের দেখাশোনা করতেন। বাঙলা আর দাক্ষিণাত্যে মীর জুমলার সমস্ত সম্পত্তি রাষ্ট্রের নামে নিয়ে নেওয়া হয়েছিল, সেটি তার পুত্রের দখলে ফিরিয়ে দিল মুঘল সাম্রাজ্য। নাতি মীর আবদুল্লাসহ, মীর জুমলার পরিবারবর্গ, তার সম্পত্তি, হাতি ইত্যাদি নিয়ে ইতিশাম খান সম্রাটের নির্দেশে দরবারের উদ্দেশ্যে রওনা হয়ে গেলেন। সম্রাট নির্দেশ দিলেন যতক্ষণনা বিহার থেকে দাউদ খাঁ এসে পৌঁছচ্ছেন, ততক্ষণ দিলির খাঁ সুবাদার হিসেবে কাজ চালাবেন, এবং সুবাদার হিসেবে শায়েস্তা খাঁ যতক্ষণ না এসে পৌঁছচ্ছেন ততক্ষণ দাউদ খানই প্রশাসন চালাবেন।


title: মীর জুমলা

text: বাঙলার প্রশাসন থেকে মীর জুমইলার মত দক্ষ, কড়া এবং প্রভাবশালী প্রশাসক চলে যাওয়ার পরে সুবা জুড়ে চরম অরাজকতা এবং প্রশাসনের কাঠামোয় শিথিলতা নেমে আসে। খানইখানানএর কড়া চাবুকে যে সব স্বার্থবাহী নিরস্ত ছিল, তারা নিজেদের চরিত্র জানান দিতে থাকে। উচ্চাকাঙ্ক্ষী আমলা এবং ব্যক্তিরা প্রকাশ্যেই তাদের স্বার্থ পূরণ করতে উঠেপড়ে লাগল। ইতিসাম খান চরম দুর্বিনীত হয়ে উঠলেন। পদমর্যাদায় এবং ব্যক্তিত্বে তার থেকে অনেক ধাপ ওপরে থাকা দিলির খান অসন্তুষ্ট হলেও মনোভাব প্রকাশ্য করলেন না। প্রত্যেকেই স্বজনপোষণের চরম শিখরে উঠতে লাগল। ক্ষমতাচ্যুত জমিদারেরা তাদের জমিদারি দখল নিলেন। শিহাবুদ্দিন তালিশ এই সময়টিকে জঙ্গলের রাজত্ব নাম দিয়ে লিখছেন, মীর জুমলার মৃত্যুর পর বাংলায় অবিচার এবং বিদ্রোহ ছেয়ে যেতে শুরু করল।


title: মীর জুমলা

text: সামরিক বাহিনীতেও এর প্রভাব কম পড়ে নি। মীর জুমলার মৃত্যুর পর কোচবিহার দখলের পরিকল্পনা স্থগিত করা হল। মীর জুমলা এই কাজে যাকে দায়িত্ব দিয়েছিলেন আকসর খানের জেদএ দাউদখানের সমস্ত প্রস্তাব এবং পরামর্শ বিফলে গেল। আকসর খান নিজের জমিদারি চাকলা ফতেপুর ফিরে পেতে উদ্যোগী হয়ে উঠলেন।


title: মীর জুমলা

text: মীর জুমলার পরওয়ানা ব্রিটিশ ইস্ট ইন্ডিয়া কোম্পানির ব্যবসার শর্ত নিয়ন্ত্রিত হত। মীর জুমলার সমস্ত শুল্ক/কর দেওয়া থেকে ব্রিটিশদের বাঁচিয়ে রাখার পদক্ষেপএর আইনি বৈধতা নিয়ে প্রশ্ন উঠল, কেননা শাহজাহানের পরওয়ানা তখনও নতুন সম্রাট সম্মতি দেন নি। মীর জুমলার সময়ের বাধ্যবাধকতা থেকে বেরিয়ে এসে সর্বস্তরের আমলা, সওদাগরেদের থেকে বহিঃশুল্ক দাবি করল। মীর জুমলা তাদের ফোর্ট জর্জের যে অধিকার ব্রিটিশদের দিয়ে গিয়েছিলেন, সেটা তার শাসনে বসা উত্তরাধিকারীরা কিভাবে দেখবে তাই নিয়ে সংশয় দেখা দিল। ডাচেরা সম্রাটের থেকে ফরমান নিয়েছে এই যুক্তি দেখিয়ে বালেশ্বর, পাটনা এবং মাদ্রাজের কুঠিয়ালেরা সুরাটের কর্তাদের আওরঙ্গজেবের থেকে নতুন ফরমান আদায়ের জন্য উদ্যোগী হতে অনুরোধ করলেন। সুরাটের কর্তাদের গড়িমসিতে ক্ষুব্ধ বাঙলার কুঠিয়ালেরা দেওয়ান রায় ভগবতী দাসের থেকে একটা নির্দেশ নামায় পরিষ্কার করে নিলেন মীর জুমলার পরওয়ানা তখনও কার্যকর রয়েছে।


title: মীর জুমলা

text:
১। সুজার কবল থেকে বাংলার নিয়ন্ত্রণ ছিনিয়ে নেওয়ার পরে পরেই ভীমবেগে মুঘল ভারতের উত্তরপূর্ব ভারতের অসম রাজ্য আক্রমণের পরিকল্পনা ছকে ফেলা হল। ইওরোপিয় লেখকেদের বক্তব্য মুঘল পাদশাহ ভেবেচিন্তেই তার রণকুশল সেনানায়ককে সব থেকে কঠিন পরীক্ষার মধ্যে ফেলার সিদ্ধান্ত নিলেন যাতে মীর জুমলা দিল্লি থেকে বহুকাল বহুদূরে থাকতে বাধ্য হন। এই আক্রমণের পরিকল্পনার পিছনে আরও একটা বিষয় কাজ করছিল, মীর জুমলা তার বাহিনীকে নিয়ে বার্মা হয়ে চিন অভিযানের স্বপ্ন দেখে বিশ্বজয়ী হবার বাসনা মনে মনে পোষণ করতেন। অসম বুরুঞ্জীর লেখকদের অভিযোগ যে মীর জুমলা তার স্বপ্ন সাকার করতে সম্রাটের অনুমতি পর্যন্ত নেন নি। তবে বাদশাহের যে ফারমানে(জুন ১৬৬০) মীর জুমলাকে বাঙলার সুবাদার নিয়োগ করা হয়েছিল, সেই নথিতেই তাকে বাঙলার ঘটনাবলী নিয়ন্ত্রণ করে,। তাকে অসম এবং আরাকানের রাজাদের আক্রমণের অনুমতি দেওয়া হয়েছিল। প্রাথমিক কাজটি ছিল পালিয়ে থাকা সুজাকে আরাকান থেকে প্রত্যার্পন। তবে মীর জুমলা আরাকান আক্রমণ সাময়িক স্থগিত রেখে প্রথমে কোচবিহার-অসম অভিযানের অনুমতি আওরঙ্গজেবের থেকে নিয়েছিলেন।
তবে আমাদের মনে হয় সব থেকে গুরুত্বপূর্ণ কারণ ছিল কোচবিহার-অসম জিতে শুধু সাম্রাজ্যের সম্মান বজায় রাখাই নয়, সাম্রাজ্যকে নিরাপদ রাখাও অন্যতম দৃষ্টিভঙ্গী ছিল। ১৬৩৯ সালের অসম-মুঘল চুক্তি অনুযায়ী পশ্চিম অসমের গুয়াহাটি থেকে মানস(মানাহা) নদী পর্যন্ত ভূভাগটি ছিল মুঘল নিয়ন্ত্রণে। তাদের ফৌজদার গুয়াহাটি থেকে কামরূপ সরকার শাসন করতেন। ১৬৫৭য় শাহজাহানের অসুস্থতা এবং সুজার বাঙলা সুবার নিয়ন্ত্রণ ঢিলে হয়ে যাওয়া আর তার নৌবহর শক্তিহীন হয়ে যাওয়ার পরেই হাজো শুদ্ধ মানস থেকে গুয়াহাটি পর্যন্ত ব্রহ্মপুত্রের উত্তরতটের এলাকায় দুটি আগুন(মার্চ এপ্রিল ১৬৫৮) জ্বলে ওঠে।


title: মীর জুমলা

text: পশ্চিম থেকে মুঘল অধিকৃত কোচবিহার রাজ্যের রাজা প্রাণনারায়ন স্বাধীনতা ঘোষণা করে প্রজা এবং মুসলমানদের ওপর অত্যাচার শুরু করে হাজোয় শিবির স্থাপন করে। পূর্ব থেকে আক্রমন করে রাজা জয়ধ্বজ সিংহের সেনানায়ক বরগোঁহাই তাংচু সান্দিকুই করতোয়া পর্যন্ত জমি দখল করার মানসিকতা নিয়ে। কোন প্রতিরোধ না করতে পেরে মুঘল ফৌজদার মীর লুফতুল্লা পালিয়ে আসে জাহাঙ্গীর নগর(ঢাকা)। সান্দিকুই কোচেদের হাজোয় পরাজিত করে তাড়িয়ে দেয় এবং হারার পর মুঘলদের সঙ্গে যৌথ লড়ায়ে কোচেদের প্রস্তাব সান্দিকুই প্রত্যাখ্যান করে, বারিতলা পর্যন্ত কোনরকম বাধা ছাড়াই এগিয়ে এসে হাটশিলা বা হাতডোবা(ঢাকা থেকে মাত্র কিছু দূরে কারিবাড়ি বা কারাইবাড়িতে)য় সেনা ছাউনি স্থাপন করে, মুঘলদের স্থানীয় বাজারে আসার নিষেধাজ্ঞা জারি করে এবং অত্যাচারের ঝাঁটাপেটা করে বহু মুঘলকে গ্রেফতার করে, তারা সেখানেই বসবাস করতে বাধ্য হয়।


title: মীর জুমলা

text: মীর জুমলার বাঙলা প্রবেশের ঠিক আগে মুঘলদের মাথা ব্যথা ঘটানোর এই সব কাণ্ডগুলির কিছু আগে জাহাঙ্গীর আর শাহজাহানের সময় যথাক্রমে সৈয়দ আবু বকর এবং আব্দুস সালামকে অহোমেরা গ্রেফতার করে, কিন্তু তাদের বিরুদ্ধে মুঘলেরা কিছু করতে পারে নি। আওরঙ্গজেবের কালে মীর জুমলা বাঙলার ক্ষমতা দখল করলে তাকে এইগুলির প্রতিশোধ নিতে বলা হয়। এটা যে শুধু সাম্রাজ্যবাদী পরিকল্পনা ছিল তাই নয়, তার কাছের ওয়াকিয়ানবিশ বলছেন, বিধর্মী অহমিয়াদের ওপর ধর্মযুদ্ধ চালাতে চাইছিলেন, যাতে যুদ্ধবন্দীদের মুক্তি দেওয়া যায়, মূর্তিপুজকদের শিক্ষা দেওয়া যায়, ইসলামি ধর্মাচারণের ওপর নিষেধাজ্ঞা তুলিয়ে নিতে বাধ্য করা যায় এবং অবিশ্বাসীদের আচার আচরণ নিষিদ্ধ করা যায়।


title: মীর জুমলা

text: ২। মীর জুমলার যুদ্ধ প্রস্তুতি


title: মীর জুমলা

text:
আওরঙ্গজেবের জয় এবং ঢাকায় মুঘলদের যুদ্ধ প্রস্তিতির সংবাদে কোচ আর অহোম রাজারা মুঘলদের সঙ্গে শান্তি চুক্তি করার জন্য প্রস্তাব পাঠায়। অহোম রাজা জয়রাজ শান্তির অনুরোধ জানিয়ে বললেন, তিনি কামরূপ জয় করেছেন কোচদের হাত থেকে উদ্ধার করার জন্য, এখন সেটি মুঘলদের হাতে তুলে দিতে চান। এই প্রস্তাবে মীর জুমলা অহোম রাজ্যকে দখল নিতে রশিদ খানকে পাঠালেন এবং বর্ষার আগে আরাকানে সুজাকে দখল নেওয়ার পরিকল্পনা করলেন। কিন্তু তিনি কোচ করদ রাজ্যের রাজা প্রাণনারায়নকে ছাড় দিতে রাজি হলেন না, রাজা সুজা সিংএর নেতৃত্বে বাহিনী পাঠালেন। তাকে সাহায্য করার জন্য তার পিছন পিছন মীর্জা বেগ সুজায়ীকে। প্রাণনারায়ন দূতের হাত দিয়ে পাঠানো চিঠ সেনানায়ক না পড়েই তাকে কয়েদ করা হয়।
অহোম আর কোচদের শান্তি প্রস্তাব আদতে সময় নেওয়ার ছল, যাতে তারা পাল্টা যুদ্ধের প্রস্তুতি নিতে পারে। সুসজ্জিত অহোমদের বিরুদ্ধে এগোতে সাহস না পেয়ে রশিদ খান রাঙামাটিতে শিবির ফেললেন। ওদিকে সুজন সিংহ কোচেদের বিরুদ্ধে একদুয়ারের বেশি এগোতেই পারলেন না(মে-জুন ১৬৬১), ভয়াল উত্তরবঙ্গের বর্ষা সামনে আসছে জেনে সেখানে ঘাঁটি গেড়ে বসলেন। কোচেদের বিরুদ্ধে নিজে দাঁড়িয়ে যুদ্ধ করবেন এবভং সম্ভব হলে অহোমদের বিরুদ্ধেও, তাই তিনি বাংলা প্রশাসনে কিছু পরিবর্তন আনলেন।
১৬৬১ সালের ১ নভেম্বর মীর জুমলা এবং দিলির খান খিজিরপুর থেকে ১২০০০ ঘোড়া, ৩০০০০ পদাতিক, প্রচুর যুদ্ধ জাহাজ সহ ৩২৩টা নৌকোর নৌবহর নিয়ে এগোলেন। এই বাহিনীর মধ্যে সব থেকে ভয়াল ছিল ডাচেদের ঘুরাবগুলি, প্রত্যেকটির সঙ্গে ১৪টি কামানযুক্ত ৫০-৬০ জন সেনানী সহ চারটি কষা নৌকো। দোআঁশলা ম্যাস্টকোস ছাড়াও পর্তুগিজদের সব থেকে দক্ষ নৌসেনানীর সঙ্গে ছিল কিছু ডাচ এবং ইংরেজ সেনানীও। ইওরোপিয় যোদ্ধাদের সম্বন্ধে মীর জুমলার সদর্থক মনোভাব ছিল বিশেষ করে পর্তুগিজ, ডাচ গোলান্দাজ আর আমেরিকান রিসালা(ঘোড়সওয়ারদের) ওপর তিনি সন্তুষ্ট ছিলেন। প্রচুর অস্ত্রশস্ত্রে সুসজ্জিত দোআঁশলা পর্তুগিজ ছিল। ডাচেদের মাইনে দেওয়া হত, কিন্তু পর্তুগিজ আর ব্রিটিশেরা সেচ্ছাসেবা দিতে এসেছিল।
৩। মীর জুমলা কোচবিহার দখল করলেন
বারিতলা সীমান্ত শিবিরে পৌঁছে মীর জুমলা কোচবিহারের দিকে দুটি পরিচিত রাস্তা, একটা একদুয়ার হয়ে যেটিতে রাজার সেনাবাহিনী সারাক্ষণ নজর রেখেছে, একটি সুসজ্জিত শিবিরও রয়েছে, আরেকটি কুঠিঘাট হয়ে রাঙ্গামাটি দিয়ে দুপাশে জঙ্গলে ভরা ছোট রাস্তা, নালা পার করে যাওয়া যায়। এটি খুব ব্যবহার হয় না। তার দূরদৃষ্টিতে তিনি এই রাস্তাটি বাছলেন এবং এগোলেন এবং এই রাস্তায় খুব বড় নজরদারি নেই, রাস্তার তলায় কোচবিহারের বাইরের দেওয়ালের ছোট আল দিয়ে মুঘল বাহিনী চলতে লাগল। বাহিনী এই পথটা নজরদারি করা শুরু করল।
সুজন সিংএর সঙ্গে মীর জুমলার আসার খবর পেয়ে যতটুকু প্রতিরোধ ছিল তাও হল না, সেনারা সব পালিয়ে গেল(১৩ ডিসেম্বর ১৬৬১)। পরের দিন মীর জুমলা আলের পথ ধরলেন। খচ্চরে চড়ে জঙ্গুলে রাস্তা তৈরিতে সাধারণ সেনানীর সঙ্গেও হাত লাগালেন। কোচবিহারে পৌঁছতে আর তিন ধাপ বাকি তখন খবর এল মন্ত্রীকে নিয়ে রাজা ভূটানের সীমান্তে কাঠাঁলবাড়ি হয়ে মারাঙ্গের পথে পালিয়ে গিয়েছেন। জঙ্গল পার হয়ে, নালা পায়ে হেঁটে বাধাহীন ভাবে ১৯ ডিসেম্বর মীর জুমলা কোচবিহারের রাজধানীতে পৌঁছলেন।


title: মীর জুমলা

text: ৪। কোচবিহারে মীর জুমলার প্রশাসন


title: মীর জুমলা

text:
মীর জুমলা কোচবিহারকে তো মুঘল সাম্রাজ্যের অন্তর্ভূক্ত করলেন। তার প্রশাসন ছিল তেজি কিন্তু বোঝাপড়ায় সমৃদ্ধ, যাতে সাধারণ মানুষ তুষ্ট হয়। সদর মীর মহম্মদ সিদ্দিকিকে দিয়ে তিনি রাজপ্রাসাদ থেকেই নামাজ পড়ালেন। একডালা দুর্গ ধ্বংস করালেন। ১০০ গজের মধ্যে যে সব জঙ্গল ছিল কেটে ফেলে সমতল করা হল। ১০৬টা কামান, ১৪০টা জম্বুরক, ১১টা রামছঙ্গী, ১২৩তা বন্দুক যুদ্ধ সামগ্রী দখল নিয়ে ঢাকা পাঠানো হল। রাজার ব্যবহৃত নানান জিনিস মহম্মদ আবিদকে দিয়ে পরীক্ষা এবং হিসেব করানো হল। কোচবিহারের নাম হল আলমগীরনগর। মীর জুমলার প্রস্তাবে আওরঙ্গজেবের নির্দেশে আকসর খান স্থায়ী ফৌজদার হিসেবে যোগ না দেওয়া পর্যন্ত আল্লা ইয়ার খানের পুত্র ইসগান্দিয়ার বেগ(খান)কে অন্তর্বর্তীকালীন ফৌজদার, কাজি সামুই সুজাইকে দেওয়ান, মীর বাহাদুর রজ্জাককে মনসবদার এবং খ্বাজা কিশোর দাসকে আমিন পদে নিয়োগ করা হল।
দেশের শাসন ব্যবস্থায় যদি ঠিকঠাক পরিবর্তন আনেন, তিনি প্রজ্ঞা দেখিয়েছেন রায়তদের সেনানীর লুঠের হাত থেকে বাঁচিয়ে। শহরে ঢোকার আগেই তিনি নির্দেশ দিয়ে সেনাদের, উপস্থিত-পালিয়ে যাওয়া রায়তদের বাড়ির আসবাব এবং অন্যান্য সব সম্পত্তি অত্যাচার লুঠ করার নিষেধাজ্ঞা জারি করে দিয়েছিলেন। আর যারা করবে তাদের চরম শাস্তি এবং জরিমানা করা হবে। যে সব সেনা পালিয়ে যাওয়া রায়তদের উঠোন থেকে গরু বা ছাগল বা ফসল লুঠ করেছিল, তাদের চুরি করা দ্রব্যগুলো গলায় ঝুলিয়ে শহরের ঘুরিয়ে দেখানো হল। প্রত্যেক রায়তকে শহরে ফিরে আসতে উৎসাহ দিয়ে বাড়ি ফিরে চাষাবাদ করতে বলা হল। আলমগির নগরে একটা টাঁকশাল তৈরি করে সেখান থেকে সম্রাটের নামে মুদ্রা ছাপানোর ব্যবস্থা করা হল। রাখাল দাস বন্দ্যোপাধ্যায় লিখছেন, মুঘল জামানার একমাত্র মুদ্রা যেটিতে বাঙলা অক্ষরে পারসিক না হয় আরবিতে ভাষায় লেখা রয়েছে। স্থানীয় সংস্কৃতিকে শ্রদ্ধা এবং যতদূর সম্ভব পরিবর্তন না করার মীর জুমলার এই নীতি অসাধারণ।
রাজার পুত্র মুঘলদের সঙ্গে যোগ দিয়ে ইসলাম গ্রহন করেন এবং বাবাকে ধরিয়ে দেওয়ার প্রস্তাব দেয়। তার উজির ভবনাথকে দুপাশ থেকে ইফান্দিয়ার এবনহ ফারহাদ খান ধরে আনে এবং রেজা কুলি বেগ আবাকীশ তাকে গ্রেপ্তার করে এবং কারাগারে নিক্ষেপ করা হয়। কিন্তু রাজাকে ধরা সম্ভব হয় নি। তিনি ভূটান পাহাড়ের তলদেশ কাঁঠালবাড়ি থেকে শৃঙ্গের দিকে ঊঠে গিয়েছিলেন। দূতেরা হাতি, দুটি ঘোড়া এবং তার সেগুলির ভূটিয়া মালিককে নিয়ে ফিরে এল। পশুগুলি নবাব দখলে নিলেন এবং ভূটিয়াকে গ্রেফতার না করে তিনি ভূটানরাজ ধর্মরাজাকে চিঠি লিখলেন রাজাকে ফিরিয়ে দিতে, না হয় অন্তত বহিষ্কার করতে। ভূটানের রাজা তার আশ্রিতকে মীর জুমলারহাতে তুলে দিতে রাজি হলেন না। ভূটানের রাজাকে শাস্তি না দিয়েই তিনি ১৬ দিন কোচ বিহারে থেকে অসম(৪ জানুয়ারি, ১৬৬২) অভিযানে বেরিয়ে গেলেন।
১৬৬২র বর্ষায় রাজা পাহাড় থেকে নেমে এসে তার রাজ্য দখল নিলেন। প্রজারা তত দিনে মুঘলদের চাপিয়ে দেওয়া রাজস্ব ব্যবস্থায় অতিষ্ঠ হয়ে উঠেছিল। তিনি মনসবদার মহম্মদ সালিহকে কাঁঠালবাড়িতে খুন করলেন, এবং ইসফানদিয়ার খানের কাছে রসদ আসার পথ কেটে দিলে গোলাঘাটে পালিয়ে যান। আসকর খান পৌঁছলেও কোচবিহার উদ্ধার করতে পারলেন না।


title: মীর জুমলা

text: দ্বিতীয় পর্ব


title: মীর জুমলা

text:
ক। মুঘল কামরূপ উদ্ধার
অসমের দিকে যুদ্ধ জয়ের পথে


title: মীর জুমলা

text: ১। অহোমদের বিরুদ্ধে উদ্দীপ্ত অভিযানে মীর জুমলা


title: মীর জুমলা

text: ১৬৬১ সালে রশিদ খানের অভিযানের সংবাদে অহোমেরা হাতিশালা এবং ধুবড়ি ছেড়ে মানস নদী পার করে পশ্চাদপসরণ করে। রশিদ অহোমদ পশ্চিমি অসম থেকে রাঙ্গামাটি পর্যন্ত এলাকা দখলে নিলেন। রাস্তায় চোরাগোপ্তা আক্রমণের ফাঁদ পাতা রয়েছে অশংকা করে মীর জুমলার আসার প্রতিক্ষায় শিবির ফেললেন। অহোম সেনা পিছিয়ে আসার জন্য রাজা দুজন ফুকনকে(দিহিঙ্গিয়া এবং লাহুয়ি) দায়ি করে গ্রেপ্তার কজরলেন এবং দক্ষিণ অসম রক্ষা এবং সেনাবাহিনীর দায়িত্ব দিলেন বরদলোই পরিবারের হিন্দু কায়স্থ ভাণ্ডারী(স্টোরকিপার)মানথির ভরালী বড়ুয়াকে। মানসের মুখে যোগীগুপার নিরাপত্তা জোরদার করা হল। অহোম সেনাপতি আহাতুগুড়িয়া লাহন ফুকন এবং কান্ডু খামনের নেতৃত্বে ব্রহমপুত্রের উল্টো দিকের তীরে পঞ্চরতনে একটি দুর্গ তৈরি করা হল। সেনা অভিযানের কারণ জানতে চেয়ে কামরূপের রাজা অহোম প্রধানকে রশিদ খানের উদ্দেশ্যে দূত হিসেবে পাঠালেন। দুর্বিনীত দূতকে ঢাকায় মীর জুমলার উদ্দেশ্যে পাঠিয়ে দেওয়া হল। তাকে মীর জুমলা জানালেন, রাজা যদি তাদের অধিকারের মুঘল কামরূপ অঞ্চলটি, আর দখলি সম্পত্তি ফিরিয়ে দেন, তাহলে আর মুঘল বাহিনীর আক্রমণের যাবে না বরং তিনি উপযুক্ত উপঢৌকন আর তার মেয়েকে উপহার হিসেবে পাঠাবেন। কামরূপ দখলে না রাখতে পারা ঘিলা বিজয়পুরের জয়নারায়ন অহোম রাজার শাস্তি এড়াতে মীর জুমলার সঙ্গে যোগ দিলে মীর জুমলা বুঝলেন অসম দখলের সুবর্ণ সুযোগ উপস্থিত এবং পরিকল্পিত আরাকান আক্রমন পরের বছরের জন্য আপাতত স্থগিত রেখে কোচবিহার এবং অসম আক্রমনে যাওয়ার প্রস্তাব পাঠান পাদশাহের কাছে। তিনি আওরঙ্গজেবকে লিখলেন অহোমেরা কামরূপ দখল করে এবং আমাদের আক্রমণের পরিকল্পনা করছে। আমার মনে হয় এত কম সময়ে মগ দেশ দখল করা যাবে না, ইতোমধ্যে আমার প্রস্তাব কোচবিহার এবং অসম আক্রমন করা হোক। আওরঙ্গজেব তার সেনানায়কের পরিকল্পনা অনুমোদন করলেন। আহোম রাজা ফুকনদের নির্দেশ দিলেন মুঘলদের কাছে কামরূপ আত্মসমর্পন না করতে, যেহেতু এটি মুঘলদের থেকে নয়, কোচেদের থেকে দখল করা হয়েছে। মীর জুমলা কোচবিহার দখল করার পরে যে প্রস্তাবটি অহোমদের পাঠান, তারা তা উপেক্ষা করলেন।


title: মীর জুমলা

text: ২। মীর জুমলার আরম্ভিক সমস্যা


title: মীর জুমলা

text: ৪ জানুয়ারি ১৬৬২ সালে মীর জুমলা বিহার থেকে অসমের উদ্দেশ্যে রওনা হয়ে গেলেন। রাঙ্গামাটিতে রশিদের ছাউনিতে যোগ দেওয়ার জন্য কুন্তাঘাটের জঙ্গলের পথ ধরলেন। পদাতিক বাহিনীর সুরক্ষায় নাওয়ারা(নৌবাহিনী) ব্রহ্মপুত্র দিয়ে এগিয়ে গেল। স্থানীয় এলাকার ভূমিরূপ না জানা থাকায় মীর জুমলাদের প্রাথমিকভাবে খুব সমস্যা হল। মীর জুমলার নেতৃত্বগুণে এবং বাধানা মানার উদগ্রবাসনায় প্রকৃতি আর মানুষের সমস্ত বাধা তুচ্ছ করে স্থানীয় জমিদারদের থেকে ঠিক খবর সংগ্রহ করে সিদ্ধান্ত নিলেন ব্রহ্মপুত্রর পাড় ধরেই এগোবেন যাতে তার বাহিনীকে সহজে ব্যবহার করা যায়। তিনি তার বাহিনীর নির্দেশক দিলির খান এবং গোলাগুলির ভাণ্ডারের দারোগা মীর মুর্তাজাকে নির্দেশ দিলেন জঙ্গলের কঠিন পথ ছেড়ে ব্রহ্মপুত্রের দিকে এগিয়ে যেতে। তালিশের ভাষায় ‘মানুষের নেতা’ বৃদ্ধ কিন্তু হার না মানা সেনা নায়ক সুর্যোদয় থেকে সূর্যাস্ত পর্যন্ত রাস্তা তৈরির কাজে নিজে হাত লাগালেন, একমাত্র ছুটি নামাজের সময়টুকু। নানান বাধা অতিক্রম করে রাস্তা তৈরি হল। পদাতিক আর হাতিদের দিয়ে খাগড়া গাছগুলি মাড়ানো হল, হ্রদ আর জলাভূমিগুলি বোজানো হল ঘাস আর গাছের কাণ্ড দিয়ে, নালাগুলি পায়ে হেঁটে পেরোবার উপযুক্ত করে তোলা হল।


title: মীর জুমলা

text:
যে অমানুষিক পরিশ্রম সেনানায়কদের সঙ্গে সাধারণতম সেনাটি করেছিল তার চোখে দেখা বিবরণ রয়েছে তালিশের লেখায়। বিপুল পরিশ্রমে জঙ্গল পরিষ্কার করে বিশ্রাম নেওয়ার সময় সেনারা মৃত্যুর কোলে ঢলে পড়ত, ভুল যায়গায় পা ফেলে কত সেনা মৃত্যুর মুখে পড়েছে, খাগড়ার ছুঁচোল ডগা বহু সেনানীর পায়ে ঢুকে গিয়েছে, বাঁশের আঘাতে রিসালা বাহিনীর সেনানী মৃত্যুমুখে পড়েছে, বন্দুকধারী আর পা দিয়ে তীরছোঁড়ার বাহিনী ভার বইতে বইতে ক্লান্ত অসুস্থ হয়ে পড়েছে। রাস্তার কাদা আর জলাভূমি সেনাবাহিনীর অগ্রগতি প্রায় থামিয়েই দিল। বিপুল সেনাবাহিনীর জন্য শুধুই একটা ছোট রাস্তা বানানো গেল। পশুমানুষ পরস্পরের সঙ্গে গায়ে গা লাগিয়ে সরু রাস্তায় বাধ্য হয়ে কষ্ট করে চলতে লাগল। পরিশ্রান্ত, উদ্ভ্রান্ত হাতির হকি লাঠির মত শূঁড়ের আতর্কিত আক্রমনে, ঘোড়ার চাঁটে, উটের ধাক্কায়, ষাঁড়ের পা আর শিঙের চোটে বহু সেনানী মৃত্যুবরণ করেছে।
ঘন জঙ্গল, নালা, জলাভূমির জন্য সেনাবাহিনী দৈনন্দিন ৪-৫ মাইলের বেশি এগোতে পারল না।


title: মীর জুমলা

text: ৩। গুয়াহাটি পৌঁছলেন মীর জুমলা


title: মীর জুমলা

text: ১৭ জানুয়ারি মীর জুমলা মানস এবং ব্রহ্মপুত্রের সংযোগস্থলের উঁচু জমি যোগীগুপার ৫ মাইল পশ্চিমে পোঁছলেন। নদী আর পাহাড়ি উঁচু জমিতে দুর্গ। সেখানে পশ্চিম থেকে অতর্কিতে আক্রমন করা অসম্ভব। অহোমি রণনীতি অনুসরণ করে এই মাটির দুর্গে অহোমরা বাদুলি ফুকনের নির্দেশে দুর্গের পশ্চিম দিকটি ছুঁচল বাঁশের ডগা – ফাঞ্জি, পুঁতে সুরক্ষিত করেছিল এছাড়াও প্রচুর লুকোনো গর্তও তৈরি করে রাখা ছিল। দূর্গের উত্তরটায় লুকোনো গর্ত, জঙ্গল আর পাহাড়ের নিরাপত্তা ছিল। ডাঙ্গারি অহোমেরা এই দুর্গটি পাহারা দিতে দিতে দাস্ত(কলেরা) রোগের প্রাদুর্ভাব হওয়ায় ছেড়ে চলে যায়। ২০ জানুয়ারি যুদ্ধ ব্যতিরেকে এটি দখল করে মীর জুমলার বাহিনী।


title: মীর জুমলা

text: দুরন্ত এবং গভীর মানস নদী পার করে মীর জুমলা তার বাহিনীকে দুটি ভাগে ভাগ করেন। তিনি মূল সেনা নিয়ে ব্রহ্মপুত্রের উত্তরপাড় দিয়ে আর দক্ষিণ পাড় দিয়ে সৈয়দ নাসিরুদ্দিন খান এগোলেন। মাঝে ব্রহ্মপুত্রে নৌবাহিনীর সারি, ভূমিতলের বাহিনীর সঙ্গে তাল রেখে চলতে শুরু করে।


title: মীর জুমলা

text: মীর জুমলার ত্রিফলা আক্রমন সফল হল। যোগীগুপার পতনের খবর পেয়ে রাজা শ্রীঘাট(সরাইঘাট, রাজার শ্বশুর রাজসাউর)এ বাহিনী পাঠালেন যাতে শত্রুর ওপরে জোরদার আক্রমন চালানো যায়। যোগীগুপার থেকে এই দুর্গটি আরেকটু উঁচু এবং রক্ষণটি বেশ মজবুত, সারসার পাঞ্জি, লুকোনো গর্ত আর বল্লার পাঁচিলে ঘেরা। অহোম বাহিনী আসার আগেই মীর জুমলা শ্রীঘাটে পৌঁছে ‘খাট্টার চৌকি’ এবং এই দুর্গটি দখল নেন। ৪ ফেব্রুয়ারি তিনি শ্রীঘাট এড়িয়ে গিয়ে গুয়াহাটি অবরোধ করেন। খবর পেয়ে রাতের বেলায় আতঙ্কিত অহোম বাহিনী নৌকো করে কাজলির দিকে পালিয়ে যায়। ৫ তারিখে হাজি মহম্মদ বাকর ইস্পাহানিকে নির্দেশ দিয়ে শ্রীঘাটের শালবল্লার পাঁচিল হাতি দিয়ে ভেঙ্গে দেন। দুমাইল দূরে ব্রহ্মপুত্রের উত্তরপাড়ের মুঘল কামরূপের রাজিধানী গুয়াহাটি দখল করেন।


title: মীর জুমলা

text: দক্ষিণের বাহিনীটি ফুলবড়ুয়াকে হারিয়ে পঞ্চরত্ন দুর্গটি দখল করে, ফুলবড়ুয়া হেরে সমধারায় পালিয়ে যায়। শ্রীঘাটের উল্টোদিকে শ্রীঘাটের মতই সুরক্ষিত পাণ্ডু দুর্গটি বিনা যুদ্ধে মুঘলেরা দখল করে। পালিয়ে যাওয়া বহু অহোমকে ইয়াগধর খান উজবেগ হত্যা করেন। পাণ্ডুর পূর্বে বেলতলা দুর্গও রাতের আক্রমনে দখল করে রক্ষীদের গণহারে হত্যা করা হয়। পাণ্ডুত ১৪ মাইল কলং নদীর মুখে দূরে শ্রীঘাটের মত গুরুত্বপূর্ণ দুর্গ কাজলিও দখলে আসে। অহোমেরা জাম্বুর্কা, বন্দুক, বারুদ ইত্যাদি ফেলে রেখে কাঁঠালবাড়িতে পশ্চাদপদসদরণ করে।


title: মীর জুমলা

text: খ। গুয়াহাটি থেকে গড়গাঁও


title: মীর জুমলা

text: গুয়াহাটিতে বিজয়ী সেনানায়ক দুদিন কাটিয়ে অহোমদের থেকে তার প্রস্তাবের কোন উত্তর না পেয়ে আসম দখল করার মনস্থ করলেন(৭ ফেব্রুয়ারি)। অহোমদের অতর্কিতে এবং রাতে হানার রণনীতিকে বেচাল করতে তিনি প্রত্যেক সেনানীকে সতর্ক করে দিলেন, রাতে পাহারা দেওয়া সেনাদের অস্ত্র হাতে সারারাত জাগতে নির্দেশ দিলেন, ঘোড়ায় জিন চড়িয়ে রাখতে বললেন। রাস্তায় থানা তৈরি করে যোগাযোগ ব্যবস্থা পাকা করা হল। অহোমদের রাজধানী গড়গাঁও ব্রহ্মপুত্রের দক্ষিণ পাড়ে অবস্থিত ছিল। গুয়াহাটি আর সমধারার মাঝের একটি জায়গায় মীর জুমলা সমস্ত বাহিনী নিয়ে নদী পেরোলেন(১৫-১৬ ফেব্রুয়ারি)। অহোমদের আক্রমণের আশংকা উপেক্ষা করেই মীর জুমলা সিমলাগড়ের দিকে এগোতে শুরু করলেন। কাজলি পতনের পরে নদীর উত্তরপাড়ের দরঙ্গের রাজা এবং দক্ষিণপাড়ের ডিমারুয়ার রাজা বশ্যতা স্বীকার করলেন, এবং ডিমারুয়ার রাজার ভাইপো মুঘল সেনার সঙ্গে যোগ দিলেন।


title: মীর জুমলা

text: ২। সিমলাগড় এবং সমধারা


title: মীর জুমলা

text: মীর জুমলার পথে একটাই কাঁটা তেজপুরের পূর্বে ভরালী নদীর তীরে ভ্রমরগুড়ি পাহাড়ে অহোম রাজধানী সমধাগড়। এর উল্টো দিকে দক্ষিণ তীরে সিমলাগড়। এই দুটি এলাকায় নিরাপত্তা জোরদার করে মীর জুমলার অগ্রগতিকে রুখতে রাজা সেনাবাহিনিকে দুটুকরো করে ভাগ করলেন, বয়স্ক সেনাদের বাতিল করে নবীন যুবাদের আনলেন সামনে। ব্রহ্মপুত্রের দুপাশের বাহিনীর সেনাপত্যের দায়িত্ব দেওয়া হল অতন বুড়াগোঁহাইকে। সমধারাকে সুরক্ষায় উত্তরের সেনার নেতৃত্ব দেওয়া হল সেনাপতি ঘোরা কবরক, তার সহকারী হলেন বাদুলি ফুকন, বারুকিল(বা লাঙ্গিছান) বরগোঁহাই, কেন্দতগুরিয়া বরপাত্র(গোহাঁই)। দক্ষিণের সিমলাগড়ের বাহিনীর নেতৃত্বে রইলেন বাহগড়িয়া বুড়াগোহাঁই, তার সাহায্যে রইলেন শিরিঙ্গিয়া রাজা, ভিটারুল গোঁহাই, বরচেতিয়া নামনিয়াল রাজশাহুর বরফুকন।


title: মীর জুমলা

text: রণনৈতিকভাবে ব্রহ্মপুত্র এবং দুখিণের পাহাড়ের মধ্যের সুবিধাজনক দীর্ঘ সমতল সুউচ্চস্থানে অবস্থিত সিমলাগড়ের দুর্গটি উঁচু দেওয়াল আর কামানদ্বারা সুরক্ষিত ছিল। ফাঞ্জি আর লুকোনো গর্ত দিয়ে চারদিক সাজানো দুর্গে ঢোকা খুব মুশকিল ছিল। যারা দুর্গের সুরক্ষা দিচ্ছিলেন তারা পিঁপড়ের মত অগণন হয়ে সুরক্ষার সরঞ্জামগুলি ঠিকঠাক সাজিয়ে রেখেছিলেন। মানুষ আর প্রকৃতির সুরক্ষায় সাজানো এই দুর্গ অভেদ্য ছিল।


title: মীর জুমলা

text: ২০ ফেব্রুয়ারি দুর্গের দক্ষিণ থেকে পশ্চিমের দিকে বয়ে যাওয়া একটি নালার ধারে শিবির ফেললেন মীর জুমলা। দুর্গ থেকে ঝাঁকে ঝাঁকে গোলাগুলি ধেয়ে এল তাদের দিকে। জাম্বুরক গোলা তার তাঁবুর ওপর দিয়ে উড়ে গেল। দুর্গ আক্রমন করলে বহু প্রাণহানি হবে তাই তিনি দুর্গ অবরোধের রাস্তা নিলেন। সাম্রাজ্যের বক্সী মহম্মদ বেগের সুযোগ্য নেতৃত্বে অভিজাতরা শিবিরের রাতের সুরক্ষায় থাকলেন। পরিখা কেটে তার ওপরে কামান রেখে প্রচুর গোলা ছোঁড়া হল দিলির খান আর মীর মুর্তাজার নেতৃত্বে, কিন্তু দুর্গের মোটা দেওয়ালে তার কোন প্রভাবই পড়ল না। শালবল্লার খুঁটির দেওয়াল তুলে দিলির খান কিছু সহযোগী নিয়ে দুর্গের দেওয়ালের কাছে গিয়ে সকাল থেকে সন্ধ্যে পর্যন্ত গোলা ছুঁড়লেন, কিন্তু সে আক্রমন কোন কাজেই এল না।


title: মীর জুমলা

text: দীর্ঘকাল ধরে অবরোধ চলায় মীর জুমলা তার রণনীতিতে পরিবর্তন আনলেন। দুর্গকে দু ধার থেকে ঘিরে একযোগে আক্রমন শুরু করলেন। অহোম এক অভিজাতর পুত্রকে সঙ্গে নিয়ে তিনি জানলেন, দুর্গের দেওয়ালের কোন অংশটা খুব দুর্বল এবং কোথায় লুকোনো খাদ অগভীর এবং ফাঞ্জির সুরক্ষা কোথায় দুর্বল। ২৫ ফেব্রুয়ারি দিলির খান ১৫০০ রিসালা গোলান্দাজ নিয়ে রাতে সজ্জা করে ভোরবেলা অসতর্ক অহোমদের ওপর আক্রমন চালালেন। মীর মুর্তাজা আর মিয়ানা খানকে আগুন জ্বালিয়ে অন্য দিকে অহোম বাহিনীর মনোযোগ আকর্ষণের দায়িত্ব দিয়ে দিলির নিজে আক্রমনের নেতৃত্ব দিলেন, কিন্তু তার পথনর্দেশক তাকে ভুল পথে চালিত করে সব থেকে দুর্গম পথে নিয়ে গেল এবং দুর্গ থেকে মুহূর্মুহু গোলার আঘাত আসতে থাকল, দিলিরের হাতি ২৫টি তীরে বিদ্ধ হলের প্রচণ্ড যুদ্ধ করে দুর্গ প্রাকার চড়তে সক্ষম হল। দুর্গ ছেড়ে পালানো অহোম কিছুকে সৈন্যকে মহম্মদ বেগ বক্সী নালার দিকে ধাওয়া করে ধরলেন, কিছুকে হত্যা করলেন। ২৬ ফেব্রুয়ারি মীর জুমলা দুর্গে প্রবেশ করে তার সুরক্ষার পরিকল্পনা দেখে আশ্চর্য হয়ে গেলেন। অসম সূত্রে বলা হচ্ছে যে, দুর্গ সুরক্ষা সামলাতে কত সেনা আর রসদ লাগবে সেই হিসেবের পরিকল্পনা করতেই লাঙ্গিছাঙ্গ বড়ফুকনের ভুল হওয়ায় দুর্গটার পতন ঘটল।


title: মীর জুমলা

text: অভেদ্য সিমলাগড়ের পতনে হতোদ্যম হয়ে পড়লেন সমধারার রাজা, সেনা নায়ক। বুড়াগোঁহাই রাজার সঙ্গে পরামর্শ করতে রাজধানীতে গেলেন।


title: মীর জুমলা

text: ৩। কালিয়াবরে মুঘল নৌসেনার বিজয়


title: মীর জুমলা

text:
তেজপুরের পূর্ব দিকে এই প্রথম মুঘল সেনা ঢুকল এবং যুদ্ধ না করেই কালিয়াবর দখল হল। তিনি কালিয়াবর ছাড়লেন ২ মার্চ। নদীর তীরটি পাহাড়ি হওয়ায় পদাতিক বাহিনী নৌ বাহিনী থেকে ছয় মাইল দূরে সমতল পথ দিয়ে এগোতে শুরু করল। মুঘলদের যৌথবাহিনীর ভয়ালতা অনুমান করে এবং নৌ বাহিনীর সঙ্গে পদাতিকের যথেষ্ট দূরত্ব অনুধাবন করে অহোমেরা পদাতিক বাহিনীর রসদের সূত্র কেটে দেওয়ার সিদ্ধান্ত নেয়। তাদের কাছে আরেকটা খবর ছিল মুঘল সেনানায়ক ইবন হাসান সেনার সঙ্গে ছিল না। ৩ মার্চ সন্ধ্যার আজানের ঠিক পরেপরেই বরগোঁহাইর নেতৃত্বে ৭০০-৮০০ নৌবহর ১০০টি মুঘল সেনা বহরকে আক্রমন করে চকিতে কুকুরাকাটার কাছে। সব থেকে সুসজ্জিত ডাচ যুদ্ধ জাহাজগুলিও হতবাক হয়ে যায়, যেন খাবার থালায় করে কেউ মাংস সাজিয়ে উপহার দিয়েছে কচুকাটা হওয়ার জন্য। নদীর টানে ভেসে গিয়ে পর্তুগিজ জাহাজগুলি বেঁচে যায়। মুনাবর খান যতটা পারেন চেষ্টা করলেন অহোমদের বিরুদ্ধে লড়ার আর অপেক্ষা করছিলেন কখন নতুন বাহিনী তার সাহায্যে এসে পড়বে। রাত দু’প্রহরে সাহায্যের জন্য বাহিনী এসে পড়ল। এবং তিনি ডাচ আর পর্তুগিজদের বাঁচাতে তাদের পাঠালেন। তারা অহোমদের বিরুদ্ধে বাতাসের উল্টো দিকে যততা দ্রুত পারা যায় যেতে চাইল কিন্তু ডাচেদের বাহিনীকে স্রোতের বিরুদ্ধে গুণটানার জন্য মুসলমানদের তীরে নামতেই হল।
রাতভর কামানের গোলার আওয়াজ শুসুনতে পেয়ে মীর জুমলা মহম্মদ মুনিম বেগ একাতজ খানকে আক্রান্ত ব্রিটিশ, ডাচ আর পর্তুগিজদের সাহায্যের জন্য পাঠালেন। রাস্তায় বাড়িঘরদোর না থাকায়, বসাল জঙ্গল বেয়ে, জলা জমি আর কাদার তাল পেরিয়ে পরের দিন সকালে মাত্র ১০-১২ জন অশ্বারোহী নিয়ে তীরে পৌঁছে ভেরি বাজালেন।


title: মীর জুমলা

text: এই ঘটনায় যুদ্ধের মোড় ঘুরে গেল, অহোমেরা হতোদ্যম হয়ে পড়ল আর মুঘলেরা তেড়েফুঁড়ে নতুন করে লড়াই করা শুরু করল। মুঘলেরা বড় কামানযুক্ত ৩০০-৪০০ জাহাজ এবং অস্ত্রশস্ত্র দখল নিল। সব থেকে ছোট জাহাজে ৭০-৮০ জন সৈন্য ধরত। ২১০০০ সেনাকে যুদ্ধ বন্দী করা হল। অনেকেকে হত্যা করা হল যে ৫০ জন সেনা পালিয়ে এসেছিল তাদের রাজা কঠিনতম সাজা দিলেন। ছদ্মবেশ সত্ত্বেও অহোম সেনাপতিকে গ্রেফতার করা হল, মীর জুমলার সেনানায়কদের সঙ্গে কথা বলার পর তাকে মুক্তি দেওয়া হয়। মীর জুমলার শিবির থেকে মাইল খানেক দূরে থাকা আরও ৩০০ নৌবহরকে দূর থেকে কামান দেগে ডুবিয়ে দেয়া হল, কিছু পালাল, কিছু দখল নেওয়া হল। অসমিয়া নৌ-বহরের কার্যকারিতা শেষ হয়ে গেল।


title: মীর জুমলা

text: কালিয়াবরের ঠিক ওপরের যুদ্ধে কিন্তু অহোমদের নৌ বাহিনীর সংখ্যা অনেক অনেক বেশি ছিল। এবং নদীর স্রোতও তাদের পক্ষে ছিল। চকিত আক্রমনে সাম্রাজ্যের বাহিনী হেরে যাওয়ার মুখে দাঁড়িয়েছিল। কিন্তু ৬০-৭০ জনের অহোম বাছারি যুদ্ধ জাহাজগুলি মুঘল জাহাজগুলির তুলনায় বেশি ভারি ছিল। তার পাশাপাশি মুঘল আর ইওরোপিয় সেনানায়কদের মধ্যে ঘনিষ্ঠ যোগাযোগ সব থেকে দুর্যোগের মুহূর্তেও তাদের হারের করাল গ্রাস থেকে বার করে নিয়ে আসতে সাহায্য করেছিল। আর সঠিক সময়ে মীর জুমলা মহম্মদ মুনিম বেগকে যুদ্ধ ক্ষেত্রে পাঠানোটাই যুদ্ধের মোড় ঘুরিয়ে দেওয়ার সব থেকে বড় সহায়ক হয়েছে। একজন অনামা ডাচ সেনানীর যুক্তি এখানে প্রণিধান যোগ্য, গুয়াহাটিতেই হঠাই আক্রমণ করে নৌবহরকে দুর্বল করে দেওয়া আর তার রসদ কেটে দেওয়ার রাজার নির্দেশ অহোম সেনানায়কেরা মানে নি। জনৈক প্রৌঢ আহত অহোম সেনানী তালিসকে বলেছিল, মুঘলদের আহোম বাহিনীর সামনে দাঁড়িয়ে থাকাই আশ্চর্যের এবং তালিশেরও ধারনা হচ্ছিল যে মুঘলেরা এর বেশি এগোতেই পারবে না।


title: মীর জুমলা

text: ৪। অহোমদের রক্ষণাত্মক চোরাগোপ্তা(গেরিলা) হামলার রণনীতি


title: মীর জুমলা

text: দুর্ভেদ্য সিমলাগড়ের পতন, সমধারা থেকে পালিয়ে যাওয়া আর শেষ পর্যন্ত বিপুল নৌবহর ধ্বংসে অহোমদের মনোবলে চিড় ধরিয়ে দিল। এখন আত্মরক্ষার ভার এসে পড়ল আতন বুড়াগোঁহাইয়ের কাঁধে। আজকের রণনীতিতে যাকে গেরিলা কায়দায় যুদ্ধ বলে, তিনি সেই পথ ধারণ করলেন অসাধারণ পরিকল্পনায়। বর্ষা আসা পর্যন্ত অপেক্ষা করার জন্য অহোমেরা পাহাড়ে পালিয়ে গেল। সামনাসামনি লড়াই না করে তারা চোরাগপ্তা লড়ায়ের পরিকল্পনা করল। প্রাথমিকভাবে অনির্দিষ্ট দিক থেকে, কোন নর্দিষ্ট শিবির বাহিত না হয়ে রাতে ছোট ছোট দলে অতর্কিতে হানা দিতে শুরু করে। সেনা বাহিনী কয়েকটি ভাগে ভাগ হয়ে মুঘলদের এগোনো আর পিছোনোর সমস্ত রাস্তা ধরে আক্রমন শানাত। গোটা শিবিরে নয়, দল বেঁধে কিছু কাজ করতে বেরোনো যেমন আগুব জ্বালাবার কাঠ আনার দলকে হঠাত হঠাত আঘাত করত, খুন করত, ধরে নিয়ে গিয়ে তুর্কি ধরণের লোহার কুলুপের মত হাতিয়ার দিয়ে অত্যাচার করে ছেড়ে দিত, যাতে তারা শিবিরে ফিরে গিয়ে মারা যায়। দ্বিতীয়ত মুঘলদের বাহিনীর জন্য রসদের রাস্তা কেটে দেওয়া বা সেগুলি লুঠ করে লাখু, গড়গাঁও এবং মথুরাপুরের মুঘল শিবিরে প্রায় অনাহারের মত অবস্থা নেমে এল। মুঘল বাহিনীর জন্য সমস্ত খাবারের রসদএর সূত্র কেটে দেওয়া হল, জমা খাবারে আগুণ লাগিয়ে দেওয়া হল এবং গ্রাম থেকে কোন খাবার যাতে শহরে যেতে না পারে রাজার সে নির্দেশ সারা দেশে ছড়িয়ে দেওয়া হল। তৃতীয়ত আজকের পোড়ামাটির নীতি অনুসরণ করে মুঘল সেনার যতকিছু রসদ লাগতে পারে যেমন খাদ্য, নৌকো, স্থলযান, সোরার গুদাম সব কিছু মাটিতে মিশিয়ে, আগুণ ধরিয়ে নষ্ট করে ফেলা হল। উত্তর অসমে সমধরা ছেড়ে আসার আগে বারুদের গুদামে আগুণ ধরিয়ে আসা হল। পূর্ব দিকে আসার সময় তারা তিলান নদীর উত্তর পাড়ের সব মানুষকে গ্রাম ছাড়া করিয়ে মুঘলেরা কোন রসদ যাতে না পায় তার ব্যবস্থা করল। জানমুনগের দুর্গের বসতি জ্বালিয়ে দেওয়া হল। চতুর্থত সেগুলিকে হয়ত যুদ্ধ বলা যাবে না অথচ সামনা সামনি ছোটখাট হঠাত উদয় হয়ে লড়াই লাগিয়ে দিত। মীর জুমলা হয়ত যুদ্ধে জিতল, কিন্তু মানুষের হৃদয় জিততে পারল না, তার ক্ষমতার প্রয়োগ করতে পারল না। অহোমেরা মুঘলদের সামনাসামনি যুদ্ধে হয়ত হারাতে পারে নি, কিন্তু চোরাগোপ্তা লড়ায়ে মুঘলদের ধৈর্যের বাঁধ ভেঙ্গে দিতে পারল এবং এর ফলেই তাদের ফিরে আসতে হয়।


title: মীর জুমলা

text: ৫। লাখাউতে মীর জুমলার আগমন


title: মীর জুমলা

text: অহোমদের চোরাগোপ্তা লড়ায়ের মধ্যেই মীর জুমলা ব্রহ্মপুত্রের দক্ষিণ পাড় ধরে তার মত করেই এগিয়ে চলছিলেন অসমের অক্ষ হৃদয়ের পানে। মুঘলদের আসমের আরও ভেতরে নিয়ে আসার রণনীতিতে অহোমদের ছেড়ে যাওয়া সোলাগড় দুর্গ দখল করার পরেই ফুকনেরা তাকে শান্তি বার্তা পাঠাল। কিন্তু আগের অভিজ্ঞতায় তিনি সেই বার্তা উপেক্ষা করলেন, কেননা এর আগের শান্তিবার্তায় তারা কোন উত্তর দেয় নি। তার মনে হয়েছিল এই শান্তিবার্তা শুধুই সময় কেনার আছিলা আর মুঘলদের সতর্ক প্রহরা এড়ানোর বাহানা।


title: মীর জুমলা

text: রাজা, বরগোহাঁই ভিটারুয়াল ফুকন, দুয়ারিয়া গোষ্ঠীর দিহিঙ্গিয়া ফুকনকে লাখাউএর নদীর দুপাশের মুঘল বাহিনীর ওপর আক্রমন করতে নির্দেশ দিলেন, কিন্তু অহোম বাহিনী মীর জুমলার বাহিনীর হাতে গ্রেপ্তার হল। দিহিং এবং ব্রহ্মপুত্রের মিলনস্থল লাখাউতে ঢুকলেন মীর জুমলা। পেশকাশ দেওয়ার প্রতিশ্রুতি দিয়ে তার ব্রাহ্মণ গুরু আর তাম্বুলি ফুকনকে দিয়ে আবারও শান্তিবার্তা পাঠালেন রাজা। কিন্তু মীর জুমলা এই প্রস্তাবও প্রত্যাখ্যান করে বললেন তিনি শীঘ্রই গড়গাঁওতে পৌঁছবেন এবং তখন অবস্থা মত ব্যবস্থা নেবেন।


title: মীর জুমলা

text: শ্বশুরের বিশ্বাসঘাতকতা এবং তার বাহিনীর বহু সেনানায়কেরা তাকে ছেড়ে চলে যাওয়ায় রাজা জয়ধ্বজ পশ্চাদপসণের সিদ্ধান্ত নিলেন – যতটা পারা যায় তার সম্পত্তি নিলেন – কেননা সব নিতে অন্তত ১০০০টি নৌকো লাগত – পেলেন না – যা পেলেন তাই নিয়ে চারাইদেও বা নাগা পাহাড়ের নিচের নামরূপের চারাই-খোরং এবং তার পরে তারাইসতএ গিয়ে তার মন্ত্রী এবং অনুরাগীদের সঙ্গে আলোচনা করে সিদ্ধান্ত হল যে বিশাল মুঘল বাহিনীর সঙ্গে মুখোমুখি লড়াই করে যুদ্ধে জেতা যাবে না। শান্তি আলোচনা ব্যর্থ হওয়ায় কিছু অভিজাত, মহিষীদের নিয়ে আরও ভিতরে টিপামে গিয়ে বসতি করে ভবিষ্যতের জন্য ১ লক্ষ তীরান্দাজ সংগ্রহের পরিকল্পনা করলেন।


title: মীর জুমলা

text: ৬। গড়গাঁওএর পতন


title: মীর জুমলা

text:
বহু অহোম সেনাবাহিনী ত্যাগীকে নিয়ে মীর জুমলা লাখাউতে পদার্পন করলেন ১২ই মার্চ। বিপুল বাহিনীর অধিকাংশই বাইরেই থাকল। ছোট দিহিং নালা দিয়ে তারা আসতেই পারল না। প্রয়োজনীয় রসদ ছোট ছোট নৌকো করে নদীপথে সেনাবাহিনীর জন্য নিয়ে আসা হল। পদাতিক বাহিনী নিয়ে মীর জুমলা গড়গাঁওএর দিকে দেওলগাঁও(১৩-১৪ মার্চ), গাজপুর(১৫ মার্চ) এবং ত্রিমোহনী(১৬ মার্চ) হয়ে নালার পর নালা পেরিয়ে এগোতে থাকলেন। শেষ পর্যন্ত তিনি দিখু নালা পেরিয়ে গড়গাঁওতে ঢুকে রাজার প্রাসাদের পূর্ব পাশে শিবির গাড়লেন।
নাগা রাজা মুঘলদের কাছে বার্তা পাঠাল তারা মুঘলদের সাহায্য করতে চায়। মীর জুমলা প্রস্তাব প্রত্যাখ্যান করলেন, কিন্তু জানালেন তারা যদি অহোমদের সাহায্য না করে তাহলে তাদের মুঘলেরা সুরক্ষা দেবে।


title: মীর জুমলা

text:
নাগা পাহাড় পেরতে না পেরে নামরূপের নাগা ফৌজ শিবিরে অস্বাস্থ্যকর পরিবেশে দিন কাটাতে হচ্ছিল। রাজধানীর পূর্ব দিকে ১৪ দিনের দূরত্বে ভাগানিয়া রাজার ৪৯৮০ জন সঙ্গী বাহিনী বর্ষার আগমনের জন্য দিনগুণতে লাগল। বরগোহাঁই তিরুতে আর ফুকনেরা মাজুলির চরে আশ্রয় নিলেন। ঐতিহাসিক মহম্মদ মুনিমের পুত্র লিখছেন
খানইখানান সর্বোচ্চ সেনাপতি,
তার চেষ্টায় যুদ্ধ সমাপ্তির পথে,
তিনি যখন দুটি রাজধানী দখল করলেন আমরা দেখলাম,
সময় কিছু গোপনীয়তায় ছিদ্র বানায়।
এক বছরে অনেক কিছুই ঘটল,
(যেমন) কোচবিহার আর অসমের জয়।


title: মীর জুমলা

text: গ। কামরূপ অসমে মীর জুমলার প্রশাসনিক ব্যবস্থা


title: মীর জুমলা

text: ১। সেনা শাসন


title: মীর জুমলা

text: বাঙলার সঙ্গে যোগাযোগের সুবন্দোবস্ত করতে, জিতে আসা দেশটিকে শাসনে রাখতে, অহোম বিদ্রোহীদের বশে রাখতে, স্থানীয় রায়তদের শান্ত রাখতে যত তিনি এগিয়েছেন, প্রত্যেক জায়গায় সেনা শিবির তৈরি করেছেন। প্রত্যেকটিতে একজন সেনা আধিকারিক আর তার নেতৃত্বে একটি বাহিনী রাখা ছিল। গৌহাটির ফৌজদারির জন্য মহম্মদ বেগ আর কালিয়াবরের জন্য নাসিরুদ্দিন খানকে নিয়োগ করলেন। আর আতাউল্লা হুসেন বেগ, সৈয়দ আলি মির্জা, আলি রাজা বেগ, আনওয়ার বেগ, মীর নুরুল্লা এবং মহম্মদ মুকিমকে যথাক্রমে যোগীগুপা, কাজলি, সমধারা, দেওলগাঁও, গাজপুর, ত্রিমোহনী এবং রামডাঙ্গের থানাদার নিযুক্ত করা হল। ইবন হুসেনের নেতৃত্বে ৩২৩টা নৌবহর রাখা হল। তাকে সাহায্যের জন্য দেওয়া হল জামাল খান, আলি বেগ, অন্যান্য আধিকারিক এবং মুনাবর খান এবং অন্যান্য বাংলার জমিদারকে, অহোমদের মাজুলির জবাবে লাখাউ হল মুঘলদের নৌঘাঁটি। সাধারণের হাতের বাইরে রাখার জন্য গড়গাঁওএর প্রাসাদে পাহারা বসানো হল। সেখানে একটা টাঁকশাল তৈরি হল সম্রাটের নামে টাকা আর খুচরো তৈরির উদ্দেশ্যে। কিন্তু স্থায়ী প্রশাসনের কোন সম্ভাবনাই দেখা যাচ্ছিল না।


title: মীর জুমলা

text: মীর জুমলার সঠিক তথ্য পাওয়া খুব জরুরি ছিল। এক মুসলমান চর যে কালিয়াবরে ভুল খবর দিয়েছিল তার জিভ কেটে নেওয়া হয় এবং চাকু চালাবার মত তার পিঠে চাবুক চালানো হয়।


title: মীর জুমলা

text: অহোম রাজধানী দখলের অর্থ কিন্তু অহোম বিদ্রোহ শেষ হওয়ার ইঙ্গিত নয়। বিভিন্ন এলাকায় থানা বা চৌকি তৈরি করা হলেও সেগুলোর ওপরে রাজার অনুগত অহোমি সেনা বাহিনীর হঠাত আক্রমণের বিরাম ছিল না। মীর জুমলা যখন গড়গাঁওতে পৌঁছন, তার কিছু দিন পরে গড়গাঁওয়ের উদ্দেশ্যে সোনারুপায় ভর্তি ছটা নৌকো অহোমিরা দখল করে নাবিক-সেনাদের হত্যা করে। রাজার প্রাক্তন আমলা আর গুপ্তঘাতকদের দল মুঘল বাহিনীকে অতিষ্ঠ করে তুলছিল যাতে বর্ষা আসা পর্যন্ত তাদের শিবিরে রসদ পৌঁছতে না পারে।


title: মীর জুমলা

text: আশ্চর্যের, সেই বছরের অনেক আগেই বর্ষা এসে গেল। মীর জুমলার পরিকল্পনা ছিল গোটা বর্ষাকালটা তিনি লাখাউতে কাটাবেন যাতে রসদের অভাব না হয়। কিন্তু গতায়াতের অসুবিধেয় জন্য দখল করা মালপত্র পাঠানো সমস্যা হয়ে দাঁড়াল। তিনি গড়গাঁওয়ের ৭ মাইল দক্ষিণপূর্বে মুথুরাপুরে তার মূল বাহিনীর ছাউনি ফেললেন(৩১ মার্চ)। এটি উচ্চ এবং সৌন্দর্যময় জমিতে অবস্থিত ছিল, আর এটি জুড়ে প্রচুর ফলএর গাছ আর ধান চাষের জমি ছিল ফলে নিত্য খাবারের সমস্যা ছিল না। অহোমিয়াদের হঠাই চোরাগোপ্তা আক্রমণের রুখতে জরুরি সতর্কতা নিলেন।


title: মীর জুমলা

text: গড়গাঁওতে গোলান্দাজ ভাণ্ডার, হাতিশাল রসদের ভাণ্ডার আর সেনাবাহিনীর সম্পত্তি রক্ষার ভার দেওয়া ছিল মীর মুর্তাজা, রাজা অমর সিং এবং ৫০জন রিসালাদার আর কিছু বন্দুকবাজকে। কিছু প্রয়োজনীয় অস্ত্রশস্ত্র রেখে বাকিগুলি ঢাকায় পাঠিয়ে দেওয়া হয়েছিল। দেওয়ানিতন মীর সৈয়দ মহম্মদকে স্থানীয় রায়তদের শান্ত করার ভার দেওয়া হয়েছিল। মহম্মদ আবিদ, বাজেয়াপ্ত মালের দাম নিরূপক, রাজার প্রাসাদের সম্পত্তির খতিয়ান, সেনা বাহিনীর বেতন দেওয়া এবং বাকি অর্থ ঢাকায় পাঠাবার ব্যবস্থা করছিলেন। মহম্মদফ খলিল আমিনি পদে এবং সপত্তি দেখাশোনার কাজে মহম্মদ আশরফ নিযুক্ত হলেন।


title: মীর জুমলা

text: গড়গাঁও আর মথুরাপুরের চারপাশ পুলিশি চৌকি দিয়ে সুরক্ষিত ছিল। অহোম সেনাবাহিনী ছেড়ে আসা সেনাদের সাহায্যে মীর জুমলা প্রধাণত মোটামুটি ১০০টা গ্রাম সাইরিং, শিলঘাট, টাউকাক, ছররা, রাওখাম, সিনাতোলি দখল করেন। দক্ষিণের পাহাড়ের সালপানি মিয়ানা খানের প্রশাসনে দেওয়া হল যাতে তিনি বড় গোঁহাইদের আক্রমন আটকাতে পারেন। গড়গাঁও আর সালপানির মধ্যের দেওপানির কর্তৃত্ব দেওয়া হল গাজি খানকে, গড়গাঁওয়ের উত্তরপূর্বের দিহিংএর তীরের দায়িত্ব দেওয়া হল জালাল খানকে। অহোমদের নিয়মিত আক্রমন সত্ত্বেও মুঘল ছাউনিগুলি দাঁড়িয়ে থাকল।


title: মীর জুমলা

text: ২। অসম যুদ্ধে অধিকৃত জিনিসপত্রের ব্যবস্থা


title: মীর জুমলা

text: যুদ্ধে অধিকৃত দ্রব্য গুলি যেহেতু সাম্রাজ্যের, তাই সেগুলির নিরাপত্তার দায়িত্ব মীর জুমলা নিজের বলে মেনে নিয়েছিলেন। সিমলাগড় বা কালিয়াবরে হাতি বা কামান, জাম্বুরক, বন্দুক, বারুদ অহোমিয়ারা ছেড়ে গিয়েছিল, সেগুলি মীর জুমলা দখল নিয়ে তালিকাভুক্ত করিয়েছিলেন বিশেষ এক আধিকারিককে দিয়ে। দেওলগাঁওতে মীর জুমলা কয়েকজন মুসলমান রায়তের থেকে শুনলেন হাতি সহ বেশ কিছু শনাক্ত না করা দ্রব্য রাজা সঙ্গে নিয়ে যেতে পারেন নি, ফেলে রেখে গিয়েছেন। দিওয়ানিতন মীর সৈয়দ মহম্মদ এবং ফরহাদ খানকে সেই দ্রব্যগুলি আনতে পাঠালেন। উতসাহী সেনাপতি ভাগানিয়া রাজা আর ফুকনদের পদ্ম পুকুরিতে ছুঁড়ে ফেলা প্রচুর এ ধরণের অস্ত্রশস্ত্র নিজে উদ্ধার করিয়েছেন। মথুরাপুরেও তিনি মীর মুরতাজাকে দিয়ে যুদ্ধাস্ত্র সংগ্রহ করেছেন।


title: মীর জুমলা

text:
অসমে যুদ্ধ অধিকৃত সংগ্রহগুলি পরিমানে বিশাল, ৮২টি হাতি, সব থেকে দামি ৩ লাখ টাকা নগদ, আর রাজার ফেলে যাওয়া নানান ধরণের মালপত্র। অভিযানের শুরু থেকে শেষ পর্যন্ত উদ্ধার হয়েছে ৬৭৫টা কামান – তার মধ্যে একটা বড়, লোহার ৩ মন গোলা ছুঁড়তে পারে, ১৩৪৩টা উটের সুইভেল, ১২০০ রামছাঙ্গি, ৬৫৭০টা গাদা বন্দুক(ম্যাচলক), ৩৪০ মন বারুদ, ১৯৬০ সিন্দুক সোরা – এক একটার ওজন দুই থেকে আড়াই মন, ৭৮২৮টা লোহার ঢাল, ওজন করা হয় নি লোহা, সোরা আর গন্ধক, ১৭৩টা ধানের গোলা – প্রত্যেকটায় ১০ থেকে ১০০০ মন ধান, বহু বছরের রাজা আর ফুকনদের জন্য সঞ্চিত খাদ্য, যা তারা পোড়াতে ভুলে গিয়েছিল – যার অভাবে মীর জুমলার বাহিনীকে হয়ত অভুক্ত মরতে হত।
কালিয়াবরের ওপরে অহোম নৌবাহিনী পর্যুদস্ত হওয়ায় মনে করার কারণ নেই যে রাজার সব জাহাজ নষ্ট হয়ে গিয়েছিল। যুদ্ধে অংশগ্রহণ করা নৌ বহর বাদ দিলে রাজার নৌশালে প্রচুর নৌকো রাখা ছিল। একটি নৌশাল লাখাউএর দূরে আর একটি ত্রিমোহনীতে মীর জুমলা ঘুরে দেখেন। লাখাউতে১০০টা বাছারি ছপ্পর(ঘাসের ছাদ)ওয়ালা জাহাজ, ৭০, ৮০, ১০০, ১২০ হাত(কিউবিটস) লম্বা, পোক্ত এবং দারুণ সাজসজ্জাওয়ালা। যদিও অসমিয়ারা গড়গাঁও নৌশালায় ১২০টা সমুদ্রে যাওয়া সাজসজ্জাওয়ালা বাছারি জাহাজ ডুবিয়ে চলে গিয়েছিল, তবুও ৬০, ৭০, ৮০ নাবিক বহনক্ষম সমুদ্রগামী ১০০০ জাহাজ মীর জুমলা উদ্ধার করেন।
অসমিয়া বন্দুক এবং বারুদ তৈরির প্রযুক্তিবিদদেরকে ঢাকায় নিয়ে যাওয়ার নির্দেশ জারি করেন। হাতি প্রশিক্ষণের মাহুত নিয়ে যাওয়ার চেষ্টা করেও ব্যর্থ হন।
কর্নাটকের মত অসমেও মীর জুমলা মন্দির লুঠ করে প্রচুর অর্থ লাভ করেন। কাজলি দখল করার পর তিনি কামাখ্যা, লুনা চামরি এবং ইসমাইল যোগী মন্দিরগুলি নিজের আওতায় নিয়ে আসেন।


title: মীর জুমলা

text: উত্তরী অসমে থাকার সময় মীর জুমলা জানতে পারলেন যে ময়দামের কবরগুলিতে প্রচুর সোনাদান থাকে। নির্দিষ্ট একটা কবর থেকে তিনি ৮০ বছর আগের এক রাণীর ৯০০০০ টাকার পানবাটা লুঠ করে তার হাড় গোড় ছড়িয়ে ফেলে দেন। অহোম রাজা দুঃখে মন্তব্য করেন যে তিনি তারে পূর্বজদের হাড়টাও বাঁচাতে পারলেন না। এক অজানা ডাচ নাবিক লিখছেন, ধনীদের কবর (লুঠ করতে)পেলে আর তাদের কে চায়? মানুচি ঢাকায় দেখেন গড়গাঁও এবং অন্যান্য এলাকা থেকে জাহাজ বোঝাই করে লুঠের মাল আসছে।


title: মীর জুমলা

text: ৩। অসমিয়াদের প্রতি মীর জুমলার ব্যবহার


title: মীর জুমলা

text: যারা বিদ্রোহ কররেছে তাদের চরম সাজা হয়েছে। তিনি সেনাদের নির্দেশ দিয়ে বলেছিলেন অবাধ্য অসমিয়াদের খুন করতে। একজন ডাচ নাবিক বলছেন প্রত্যেক কাটা মাথার জন্য ৫০ টাকা আর জীবিত ধরে নিয়ে এলে ১০০টাকা পারিতোষিক দেওয়া হত। মুঘলদের হাতে যে সব অসমিয়া ধরা পড়েছে তাদের প্রচণ্ড অত্যাচার করে মাথা কেটে মারা হয়েছে। এর কারণ ছিল তারা যাতে ভয় পেয়ে মুঘলদের বাহিনীতে যোগদান করে।


title: মীর জুমলা

text: অন্যদিকে যারা মুঘলদের সাহায্য করেছে, তাদের অসম্ভব ভাল ব্যবহার করা হয়েছে। তবে যে সব মানুষ যুদ্ধে যুক্ত ছিল না, তাদের উন্নতির জম্য মীর জুমলা ব্যবস্থা করেছেন। তিনি কৃষকদের মন জেতার চেষ্টা করেছেন যাতে তারা বিদ্রোহীদের দলে যোগ না দেয়। সেনা বাহিনীতে লুঠ, ধর্ষণ কঠোরভাবে নিষিদ্ধ করে দিয়েছিলেন। এতে নারীলোলুপ সেনারা হতাশ হয়েছিল। সেনাবাহিনী অসম থেকে ফেরা পর্যন্ত এই নির্দেশ জারি ছিল – বাহিনীর কোন আমীর, সেনা, তাঁবেদার কোন মহিলার বা তার পরিবারের সম্পত্তির দিকে লাস্যভরা চোখ তুলে তাকাবে না। আর যদি কোন উচ্চাবচ এই কাজটি করে তাহলে তাকে সারা শহর ঘোরানো হবে এবং শাস্তি দেওয়া হবে।


title: মীর জুমলা

text: একবার ফারহাদ খান পালয়ে যাওয়া এক গ্রামবাসী ফিরে এসে মুঘলদের রাস্তায় বাধা দান করেছে এই অভিযোগে মহম্মদ মুকিম বেগকে নির্দেশ দেন গ্রামে গিয়ে সেই ধরা পড়া মানুষটিকে খুন করতে, তার সম্পত্তি লুঠ করতে এবং তার স্ত্রী আর সন্তানদের ওপর অত্যাচার করতে। মীর জুমলা এই নির্দেশ খারিজ করে সেই গ্রেপ্তার হওয়া মানুষটিকে ছেড়ে দিতে আর অন্যান্য গ্রামীনদের সুরক্ষা দিতে আদেশ দেন। যারা অহোমদের অত্যাচারে দেশ ছেড়ে চলে গিয়েছিল, তাদের বিভিন্ন শহরে ফিরিয়ে এনে পুনর্বাসনের দায়িত্ব নেন মীর জুমলা। সিমলাগড়ে অনেক কামরূপী মুসলমান বন্দী ছিল তাদের ছেড়ে দেন মীর জুমলা।


title: মীর জুমলা

text: গড়গাঁওতে পৌঁছে তিনি ঘরছাড়া রায়তদের ফিরিয়ে এনে, পুনর্বাসনের নির্দেশ জারি করেন এবং কামরূপের অধিবাসীদের বাড়ি তৈরি বা চাষে তাদের একবছরের জন্য সব রকম রাজস্ব ছাড় দেওয়ার নির্দেশ দেন। আরও একটি নির্দেশে হিন্দু মসলমান নির্বিশেষে রাজা বা অহোম অভিজাতদের কাছে যারা দাসের মত থাকতেন, এবং মুক্তির আশা ছেড়ে দিয়েছিলেন, তাদের মুক্তির নির্দেশ দিয়ে খাসা নৌকো করে তাদের বাড়ি পৌঁছে দেওয়ার এবং জীবিকার বন্দোবস্ত করেন।


title: মীর জুমলা

text: এই সবেও প্রজাদের মন জয়ের বিষয়টি সহজ হয় নি। তালিশ দুঃখ করে লিখছেন, মীর জুমলার মহানুভবতা বা রাজার অত্যাচারেও অসমিয়ারা ইসলাম ধর্ম বরণ করে নিল না। হয়ত মীর জুমলার মন্দির ধ্বংস-লুঠ বা কবর লুঠে মানুষের মনে এমন ঘৃণা জেগেছিল যে তারা ইসলামে পরিবর্তিত হওয়ার কথাই ভাবে নি। তবে বিদ্রোহীদের প্রতি কঠোরতা আর জনগণের প্রতি তার মহানুভবতায় মানুষেরা বুঝতে পারল যে মুঘল থানাগুলি আক্রমন করে লাভ নেই। দুখিনকোলের গ্রামের মানুষেরা মুঘলদের প্রতি বশ্যতা স্বীকার করে নিল, এবং উত্তরকোলের গ্রামের মানুষ আস্তে আস্তে বুঝতে পারল যে তাদেরও মুঘলদের কাছে অবনত হতে হবে যখন প্রাকৃতিক দুর্যোগ বর্ষার আকারে নেমে এল।


title: মীর জুমলা

text:
তৃতীয় পর্ব
অসমে মীর জুমলার দুর্দশার শুরু


title: মীর জুমলা

text: ১। মীর জুমলার বাস্তবিক দুর্দশা


title: মীর জুমলা

text:
বিজিত দল নিয়ে এর আগে অসম অভযানে যে সব দুর্দশার মুখোমুখি হয়েছিলেন, সেগুলি ফিকে হয়ে পড়ল এবারে বর্ষায় যে দুর্যোগে তিনি পড়তে চলেছেন। রাশিয়ার শীত সমতলে যে প্রভাব সৃষ্টি করে, অসমের বৃষ্টিও সেই ভূমিকা পালন করেছে। নদীগুলি সমুদ্রের মত ফুলে ফেঁপে ওঠে আর নালাগুলি যেন নদীতে রূপান্তরিত হয়। অহমিয়াদের আতঙ্ক মুঘল ঘোড়াগুলি বর্ষায়, কাদায় আর জলাজমিতে কোন কাজই করল না। সামনা সামনি লড়াই না করে অহমিয়ারা মুঘলদের ব্যতিব্যস্ত করার পদ্ধতি আরও ঘন ঘনভাবে কজে লাগাতে লাগল। লুকিয়ে থেকে হঠাত হঠাতই এখান সেখান থেকে রাতে মুঘল থানাগুলি আক্রমণ করলেও মুঘলেরা তার প্রত্যুত্তর দিতে পারল না। এছাড়াও যে সব গ্রামীনেরা মুঘলদের কাছে আত্মসমর্পন করেছিল, তাদের ওপর আক্রমন চালাতে লাগল অহমিয়ারা। সমস্ত রাস্তা বন্ধ করে দিল, খবর দেওয়া নেওয়ার ব্যবস্থাকে বিপর্যস্ত করল, লাখাউ আর গড়গাঁওএর মধ্যের নৌ বাহিনীর রসদ আনায় বাধা দিল অহমিয়ারা। রক্তচোষা তীর ব্যবহার করে তারা মুঘলদের খোলামেলাভাবে ঘোরাফেরা প্রায় বন্ধ করে দিল এমন কি মথুরাপুর আর গড়গাঁওতেও, এখন মুঘলদের তীরান্দাজ সেনা নিয়ে বেরোতে হয়। আত্মসমর্পনকারী গ্রাম দেবলগাঁওয়ের ওপরে আক্রমণ জাগ্রত থানাদারের জন্য ব্যহত হলেও ভিটারুয়াল ফুকন অতর্কিতে হানা দিয়ে আনোয়ার বেগের থেকে গজপুর দখল করে নেয়। ত্রিমোহনী থেকে গজপুর পর্যন্ত দিহিং নদীতে মুঘল সেনার জন্য রসদ আনায় বাধা সৃষ্টি করল অহোম বাহিনী। তিয়ক থেকে আরও ওপর পর্যন্ত সমস্ত মুঘল ব্যাপারী জাহাজ গতায়াত বন্ধ হয়ে গেল অহমিয়াদের আক্রমনে, ফলে রসদ আসাও বন্ধ হয়ে গেল। দিহিংএর বন্যা আর শালপানি পাহাড় থেকে নেমে আসা তীব্র বেগের জল মুঘল দারিয়াবাদীদের গতায়াত বন্ধ করে দেয় এবং মিয়ানা খানের পদাতিক বাহিনী আর রিসালাও বসে যায়। ফলে পাহাড় থেকে বর্ষার মধ্যেই অহোমরা তীব্রবেগে নেমে আসতে আসতে গড়োগাঁও ঘিরে ফেলে যদিও সতর্কভাবে মুর্তাজা বাধা দিতে থাকে এই জেনে যে তার সাহায্যের আর উদ্ধারের জন্য কোন বাহিনী আসবে না। বরগোঁহাইর নেতৃত্বে ১০-১২০০০ সেনা দেওপানি থানা ঘিরে ধরলেও তাদের নেতা মারা যাওয়ায় তারা পিছিয়ে যায়। গড়গাঁও, মথুরাপর আর অভয়পুরের অভয়ে বাস করছিলেন যে সব গ্রামীন, গ্রাম ছেড়ে পালিয়ে যায়।
মুঘল আর আহোমদের মধ্যে একেরপরেক লড়াই, খুন, জখম এত বেশি শুরু হয় যে তা আর গণনা করা বন্ধ করে দেওয়া হয়। কবর খুঁড়ে তার পূর্বজকে বার করার শাস্তিদিতে মুঘলদের হত্যা করার নির্দেশ দেন। কয়েক শকে হত্যা করলেও অহোমরা দেখল, মুঘল সেনার শক্তি কমছে না।


title: মীর জুমলা

text: থানাগুলির বিচ্ছিন্নতা মীর জুমলার মাথা ব্যথার কারণ হয়ে দাঁড়ায়। ১৬৬২ সালের মে থেকে অক্টোবর পর্যন্ত মুঘল বাহিনী তাদের শিবিরে বসেই থাকে। কিন্তু সেনাপতিদের ওপর তার নিয়ন্ত্রণ এতই প্রবল ছিল যে এই বসে থাকার মধ্যেও তার বাহিনী নানান আঘাতের বিরুদ্ধে প্রত্যাঘাত করতে থাকে তাদের জীবনের বিনিময়ে। তালিস লিখছেন, পরিচ্ছদ একেবারের জন্যও খোলার সময় পাচ্ছেনা সেনারা। যে সেনা একটাও ধুলো সহ্য করতে পারে না, তাকেই কাদা মেখে সারাদিন জলে ভিজে, সূর্যের রোদ্দুরে পুড়ে যুদ্ধ করতে হয়, ঘোড়ার জিন একদিনের জন্যেও খোলা হয় না, চাকরেরা তাদের প্রভুদের সেবা করতে পারে না, এবং পালগাঘন্টি শুনলেই কোন সময় না নিয়েই প্রত্যেককে হাতে খোলা তরোয়াল ধরতে হয়।


title: মীর জুমলা

text: ২। নৌবাহিনীর সঙ্গে যোগাযোগ করার ব্যার্থতা


title: মীর জুমলা

text: মীর জুমলা ছাড়া অন্য কোন সেনা নায়কের পক্ষে বর্ষার অসমের মৃত্যুমুখী পরিবেশ থেকে মুঘল সেনা বাহিনীকে বের করে আনা সম্ভব ছিল না। তার ঠাণ্ডা মাথা, প্রজ্ঞা, ব্যবস্থাপনার দক্ষতার জন্য এই কাণ্ডটি সম্ভবপর হয়েছিল। যেখানে যখন প্রয়োজন সেখানে তিনি প্রয়োজনীয় ত্রান পাঠালেন। তার প্রথম পরিকল্পনা ছিল নৌবাহিনীকে ব্যভার। সেটি তার অসম আক্রমণের প্রাথমিক শক্তি, এবং তার প্রথম কাজ হল নৌবহরের সঙ্গে যোগাযোগ স্থাপন করা। দেওয়লগাঁওয়ে আলি রাজাকে সাহায্যের জন্য গেলেন য়াদগার খান উজবেগ, আক্রমনকারীরা পালাল। কিন্তু গজপুরের থানাদার সারান্দাজ খান লাখাউয়ের সঙ্গে যোগাযোগ করতে ব্যর্থ হলেন। নালায় বন্যার জন্য তিনি তিয়ক থেকে বেশি দূর পর্যন্ত পৌঁছতে পারেন নি। মীর জুমলা মহম্মদ মুরাদকে নৌবাহিনী দিয়ে এবং পরে পদাতিক দিয়ে সারান্দাজ খানকে উদ্ধারের জন্য নির্দেশ দিলেন। কিছু আধিকারিকের অযোগ্যত্যার জন্য পরিকল্পনাটি মাঠে মারা গেল লড়াই না করেই সেই বাহিনীকে ধরতে সমর্থ হল আহোমরা। ২৩ মে মুরাদ ত্রিমোহনীর দিকে পালাল আর দিলির খানের নেতৃত্বে কিছু নৌকো সুরক্ষিত অবস্থায় দেওলগাঁওতে আসতে পারল। মীর জুমলা হাসানকে দেওপানি ঘিরে বসে থাকা অহোমদের ধংস করতে পাঠিয়েছিলেন, তিনি সেই কাজ করে দেখালেন। গড়গাঁওএর নিরাপত্তার জন্য এবারে সৈয়দ সালার খানের নেতৃত্বে ৫০টি ঘোড়সওয়ার বাহিনী রইল।


title: মীর জুমলা

text: ফারহাদ খানকে মীর জুমলা নির্দেশ দিলেন লাখাউ থেকে রসদ আনা, রাস্তার দুপাশে অহোমদের বাধা হটানো এবং গজপুরে থানা বসানো আর ত্রিমোহনি আর রান্ডাংএর সিরাপত্তা সুনিশ্চিত করার জন্য। ফারহাদ খানকে সাহায্য করার জন্য মীর জুমলার নিজের সিপাহি দিলেন আবুল হাসানকে। কিন্তু এই বিশাল কাজটি ব্যর্থ হতে বসল নৌকোর অভাবের জন্য। গড়গাঁও থেকে ২৭ মে রাতে বেরিয়ে তারা তিয়কে(ত্রিমোহনী আর গজপুরের মাঝে) আটকে গেলেন বন্যার দুর্বিপাকে। জলে ভরা সমতল মাঠ যেন দিহিংএর তুলনায় বিপুলাকায় দেখা যেতে লাগল। রিসালারা তাদের ঘোড়ার ওপরে আর পদাতিকেরা তাদের পায়ের ওপরে দাঁড়িয়ে থাকতে বাধ্য হল সারারাত। অসহায় ফারহাদ ফিরতে গেলেন সারান্দাজকে নিয়ে ত্রিমোহনী থেকে, পিছন ফিরে দেখলেন, রাস্তা গভীর খাত আর শালবল্লার খুঁটি দিয়ে আটকানো এবং খাতগুলিকে দিহিঙ্গের সঙ্গে জুড়ে দিয়ে তাদের দ্বীপের মত করে আটকে দিয়েছে। এবারে ভিটারুটয়াল ফুকন তার নৌবহর নিয়ে মুঘলদের চারপাশে ঘুরতে লাগল। নৌবহর আর প্রয়োজনীয় রসদ ছাড়া সেনাপতির প্রায় অসহায় অবস্থা।এই সময় তাদের নিজেদের ঘোড়া আর ষাঁড় কেটে খেতে হয়েছে। মহম্মদ মুনিম বেগ আর একাতাজ খান মীর জুমলার নির্দেশে এলেও তারা ত্রিমোহনীতে বন্যার জন্য আটকে গিয়েছেন। হাতির পিঠে চাপিয়ে উদ্ধারকারী দল পাঠানোর অবাস্তব পরিকল্পনা বাতিল করতের হল। ফারহাদের ইঙ্গিতে সুজন সিংএর বাহিনী অহোমদের নৌবাহিনীর একাংশের দৃষ্টি ঘুরিয়ে দিলে ফারহাদ ভোরে কয়েকটি ছিটিয়ে থাকা অহোম নৌবাহিনীর ওপর অতর্কিতে হানা দিয়ে ৪১টা আহমিয়া নৌকো দখল করেন, অধিকাংশ খাসা। সেগুলির ওপর নির্ভর করে ত্রিমোহনী পৌঁছতে পারলেন।


title: মীর জুমলা

text: ৩, গড়গাঁও বিচ্ছিন্ন হয়ে পড়ল


title: মীর জুমলা

text: ফারহাদ খানের উদ্দেশ্য সম্পূর্ণ রূপে ব্যর্থ হয়ে পড়ায় অহোমেরা পূর্ণদ্যোমে সব রাস্তা বন্ধ করে দিল। এমন হল যে থানাগুলি থেকে কেউ বেরোতেও পারবে না কেউ ঢুকতেও পারবে না। মীর জুমলয়া সব থানা বন্ধ করে দিলেন। অভয়পুর থেকে মথুরাপুর খুব কষ্ট করে ফিরে এলেন আজম খান। অন্যেরা গড়গাঁওতে ফিরে এলেন। দিখু পূর্ব দিকে পাহারা দিচ্ছিল সারান্দাজ খান আর মিয়ানা খান, পশ্চিমে মীর মুর্তাজার নেতৃত্বে জালাল খান দারিয়াবাদী, গাজি খান এবং মহম্মদ মুকিম। লাখাউএর পূর্ব দিকের সম্পূর্ণ দেশটি অহোমদের দখলে চলে যায়, শুধু মুঘলদের হাতে থাকে গড়গাঁও এবং মথুরাপুরটুকু। নিরাপত্তা বাহিনী ছাড়া বাইরে বেরোনো অসম্ভব হল। মীর জুমলার সামনে আর কোন আশা নেই, কোন বাহিনীও উদ্ধারে আসতে পারবে না। খাদ্য সহ কোন রসদ মুঘল শিবিরে প্রবেশ করছে না। সক্কলে বাড়ি ফিরে যাবার সব আশা ছেড়ে দিল। তাদের কোন খবরই বাইরে বেরোতে পারছে না, হিন্দুস্তানের বাড়িতে বাড়িতে সেনাবাহিনীতে যাওয়া মানুষদের শেষ কৃত্য করে ফেলল। তালস লিখছেন, বাবা আদমের সময় থেকে ১২ হাজার পদাতিক বহু সংখ্যক রিসালা, অসংখ্য শিবির ছ মাস কোন কাজ ছাড়া ক্ষমতাহীন হয়ে বসে রয়েছে। এ যেন বইয়ের মধ্যে বৃত্ত। তার বাইরে কেউ পা ফেলতে সাহস করছে না।


title: মীর জুমলা

text: অহোমেরা দ্বিগুণ উতসাহে পরিকল্পনা সাজাতে লাগল। অভিজাতদের সঙ্গে যোগাযোগ রেখে রাজা তাদের যুদ্ধে যাবার জন্য উৎসাহিত করতে লাগলেন। তিনি নামরূপ থেকে বেরিয়ে গড়গাঁও থেকে মাত্র চার দিনের পথ শোলাগুড়িতে শিবির ফেললেন। বাদুলি ফুকনকে তার নং ফুকনরূপে বা প্রধানমন্ত্রী এবং সেনানায়ক পদে বৃত করলেন এবং নির্দেশ দিলেন মুঘল সেনানীদের হত্যা করে মীর জুমলাকে ধরে আনার জন্য। অহোমদের নির্দেশ দেওয়া হল বাদুলি ফুকনকে যে কোন প্রকারে সাহায্য করতে। ২-৩ দিনেই ফুকন চওড়া, ৬ মাইল লম্বা উবং উঁচু আর শক্ত বুরুজুওয়ালা দেওয়াল মথুরাপুর পূর্বের দিল্লি নদীর তীরে তুলে দক্ষিণী পাহাড়ের সঙ্গে দিহিং নদীর সংযোগ ঘটিয়ে ফেলল। মথুরাপুরের ওপর তার রাতের আক্রমন দিলির খান বফল করে দিয়েছিলেন।বাদুয়লি ফুকন আর বর গোহাঁইএর যৌথ বাহিনীর আক্রমন হওয়ার আগেই শিলিঘাটের মুঘলেরা নামরূপের দক্ষিণে বুরহাটে চলে এসেছিল। সাইরিঙ্গএর রাজা আগামী দিনের চিক্রধ্বজ সিংহ, বা চারিং রাজা গড়গাঁওএ আক্রমণ করলে সুজন সিং তা প্রতিহত করেন। এরকম প্রচুর ছোটখাট লড়াই চলতে থাকে।


title: মীর জুমলা

text: ৪। গড়গাঁও ধরে রাখার লড়াই


title: মীর জুমলা

text: বাদুলি ফুকন এবারে গড়গাঁও অবরোধের পথে হাঁটলেন। এই শিবিরে মীর জুমলা উপস্থিত না থাকলেও, এখানে সাম্রাজ্যের সম্পত্তি, রসদ, পশু, গোলাবারুদ এবং কিছু যুদ্ধ নৌকোও রয়েছে, তাই এই শিবিরের নিরাপত্তা আঁটসাঁট করে রেখেছেন তিনি। ১৪ জুন তিনি ফারহাদ খানের নেতৃত্বে একটি বাহিনী পাঠালেন মীর মুর্তাজার নিরাপত্তাকে জোরদার করার জন্য। ১৬টি জলবা আর ১৮ খাসাকে তৈরি রাখা হল, বাগানের পশ্চিমে শত্রুর কাটা পরিখা বোজানো হল, শহরের উত্তরপশ্চিম প্রান্তে দিখুর তীর পর্যন্ত বাঁশের কেল্লা তৈরি হল, বিভিন্ন দিকে প্রয়োজনীয় টহলদার মোতায়েন করা হল। অসমের চাচনি গ্রাম থেকে মুসলমান বন্দুকবাজ দিয়ে উত্তরের দিকে নিরাপত্তা বিধান করা হল।


title: মীর জুমলা

text: রাজধানীতে পরপর কয়েকটি রাত জুড়ে আক্রমন চালিয়ে গেল অহোমেরা। ৮ জুলাই, উত্তরের বাঁশের বেড়ার পিছনে নিরাপত্তায় বাকসারিয়া বন্দুকবাজদের খতম করে দুর্গের অর্ধেকটা দখল করে নিল তারা। দুর্গের ভিতর থেকে প্রবল প্রতিরোধ হওয়ায় এই আঘাত সামলে নিল মুঘলেরা। তার ভুল বুঝতে পেরে পরের দিন বাঁশের দেওয়ালের বদলে মাটির দেওয়ালের প্রতিরোধ গড়লেন সেনাপতি। এক হপ্তার মধ্যে কয়েকটি বুরুজ দিয়ে একটি বিশাল চওড়া দেওয়াল তৈরি হয়ে গেল। গড়গাঁওএর নিরাপত্তা বিধানে মীর জুমলা এই দেওয়ালের খুব প্রশংসা করেছিলেন। অহোমদের রাতের আক্রমন চলতেই থাকল, কিন্তু যুদ্ধে আসত অসুস্থ ফারহাদ সারা রাত নিজে পাহারায় থাকলেন। মীর জুমলা অহোম বন্দুকবাজদের থেকে ডাঙ্গা নালার মুখের সেতু পাহারা দেওয়ার জন্য প্রত্যেক রাতে ২০০জনের বাহিনী নিয়োগ করেছিলেন, তারা নিজের সুখ স্বাচ্ছন্দ্য না দেখে গোটা রাজধানীর নিরাপত্তায় নজর রাখত। তারা সারা রাত জেগে থেকে ভোরে মথুরাপুরে ফিরে যেত।


title: মীর জুমলা

text:
ফরহাদ মীর জুমলার আস্থার পরিপূর্ণ প্রতিদান দিলেন। ১২ তারিখ রাতে চারদিক থেকে চারটি বাহিনী রাজধানী আক্রমন করায় ফারহাদের রণিনীতিতেই বেঁচেছিল সৈয়দ সালারের দারিয়াবাদী বাহিনী গণহত্যার হাত থেকে। তিনি শহরের মাঝে দাঁড়িয়ে যুদ্ধের জন্য প্রয়োজনীয় রদস মুহুর্মুহু চার দিকে পাঠাবার ব্যবস্থা করছিলেন। শিহাবুদ্দিন তালিশ লিখছেন, একমাত্র তার বাহিনীরই পরাক্রমে উত্তরপশ্চিমে আহোমদের আক্রমন থেকে শহরটি বেঁচেছিল।
গড়গাঁওএর ভবিষ্যৎ চিন্তা করে উদ্বিগ্ন মীর জুমলা রাতদিন ‘দূরের গোলমালের দিকে কান খাড়া’ করে রেখেছিলেন। সুউচ্চ কাঠের মিনারে দাঁড়িয়ে গড়গাঁওতে আগুণ দেখা যাচ্ছে কিনা তার নিরাপত্তা কর্মীরা লক্ষ্য রাখতেন। শাহাবুদ্দিন তালিশকে তিনি বলেছিলেন, ‘সকালের নামাজের পরে সবাইকে ধন্যবাদ দিয়ে আমি পাতা কার্পেটের ওপরেই ঘুমোতাম। সেখানেই আমার সারা রাত দিন কাটত।’


title: মীর জুমলা

text: ১৫, ১৬, ১৮ জুলাই অহোমিয়ারা নতুন করে আক্রমন শানাল। কিন্তু গড়ের নিরাপত্তা ভাঙতে পারল না। অসুস্থ, আহত ফারহাদের জায়গায় মীর জুমলা রশিদ খানকে দায়িত্বে দিলেন। গড়গাঁওএর চারপাশের কাটা পরিখাগুলি, বিশেষ করে কাকুজানের(২৩ জুলাই) রশিদ খান নিজে ঝটিকা আক্রমন করে বুজিয়ে দিলেন তাঁর পরাক্রম অহোমদের। দিল্লি নদীর পাশে কাটা পরিখা থেকে নিজেদের সরিয়ে নিল অহোমবাহিনী এবং দাঙ্গা নদী পেরিয়ে চলেও গেল। বহুকাল পরে গড়গাঁওতে শান্তি ফিরে এল।


title: মীর জুমলা

text: রণঅক্লান্ত ফুকন তার ব্যার্থতাগুলি বুঝতে পারলেন। রাতের আক্রমন, রসদের ওপর আঘাত বা মুঘল শিবিরের ওপর আক্রমনেও মুঘল বাহিনীর সেনাপতির মনোবলে চিড় ধরল না। হয় নিজের উদ্যোগে বা রাজার নির্দেশে ফুকন শান্তি প্রস্তাব দিলেন(জুন-জুলাই) দিলির খানের মধ্যস্থতায়। মীর জুমলা খুব কিছু কঠিন শর্ত দিলেন, যাতে তাকে অহোমেরা দুর্বল না ভাবে - রাজাকে প্রথম দাঁত কাটা ৫০০ হাতি দিতে হবে, ৩০ লাখ তোলা সোনা আর রূপো দিতে হবে, রাজার মেয়েকে সম্রাটের হারেমে পাঠাতে হবে, প্রথম দাঁত ওঠা ৫০টা মদ্দা যুদ্ধ হাতি বার্ষিক উপহার হিসেবে দিতে হবে, এবং রাজা শুধু নামরূপ এবং তার আশেপাশের পাহাড়গুলি দখল রাখতে পারবেন। মীর জুমলার দূত খ্বাজা ভুর মলকে ফুকনকে জানালেন তিনি মুঘল বাহিনিতে যোগ দিতে ইচ্ছুক যদি রাজা এই শান্তি প্রস্তাব না মানেন। মীর জুমলা মথুরাপুর থেকে বড়গাঁওএর দিকে রওনা হলেন ১৭ আগস্ট মহামারীর আশংকায়। অহোমেরা শান্তিশর্ত বাতিল করল।


title: মীর জুমলা

text:
৫। মথুরাপুর আর গড়গাঁওএর মুঘল শিবিরে মহামারী এবং মন্বন্তরের প্রকোপ
আগস্টে মথুরাপুরে মহামারী আক্রমন করল মুঘল শিবিরে। এবং সেটি অহোমদেরও ছাড় দিন না। মীর জুমলার ভাইপো সহ দুইতৃতীয়াংশ সেনা মারা গেল। অহোমদের প্রায় ২৩ লক্ষ লোক মারা গেল। মৃতদের ঠিকভাবে পোড়ানো বা কবর দেওয়াও গেল না। ব্রহ্মপুত্রর জলে হাজারে হাজারে মৃতদেহ ভাসতে লাগল এবং জল অপেয় দূষিত হয়ে গেল, লাখাউএর মুঘল সেনাকে ফুটিয়ে সেই জল খেতে হত।


title: মীর জুমলা

text: মীর জুমলার পক্ষে শিবিরে মজুদ চাল বা অন্যান্য রসদ না নিয়ে মহামারীতে ভোগা শিবির ছেড়ে যাওয়া মুশকিল। কিন্তু গতায়াতের অসুবিধের জন্য সেগুলি নিয়ে যাওয়া যাবে না। কিন্তু মহামারীর সঙ্গে শুরু হল খাবারের অপ্রতুলতা। ১৭৩টা ধানের গোলার মধ্যে মাত্র ১৬টা বন্যার জলের বা শত্রুর লুঠের থেকে বাঁচানো গিয়েছিল। এর মধ্যে ৬টা পশুদের জন্য আর ১০টা মানুষের জন্য বরাদ্দ করে দিলেন মীর জুমলা। লাল, মোটা চাল খেতে হল সক্কলকে। প্রথমের দিকে গরুর মাংস জলে ফুটিয়ে খাওয়া, তার পরে লুঠ করা ষাঁড়গুলির চর্বিতে গরুর মাংস ফুটিয়ে, তার পরে ঘোড়ার, উট এবং হাতির মাংস খাওয়া শুরু হল। দৈনন্দিনের চাল, লাল, তেল, ঘি, মিষ্টি, আফিম, তামাক বা নুনের উভাব দিনের পর দিন বাড়তে বাড়তে শিবিরের সেনারা পাগলপারা হতে থাকে। ঘি বিক্রি হতে থাকল ১৪টাকা সের, ছোলার দাম উঠল ১টাকা সের। আফিমের তোলার দাম উঠল ১টি সোনার মোহর, এক ছিলিম তামাকের দাম উঠল ৩টাকা, মুগডাল আর নুন পাওয়া যেত একযোগে ১০টাকা সের। মহম্মদ বেগ মীর বক্সী যাদের তামাক অতি প্রয়োজন সেনাদের দিয়ে দিলেন, নিজের আফিম খাওয়ার মাত্রা কমিয়ে দিলেন।


title: মীর জুমলা

text:
মথুরাপুরে জীবন অতিষ্ঠ হয়ে উঠল। ১৭ আগস্ট সন্ধ্যায় প্রাসাদে নামাজ সেরে বিপুল বর্ষার মধ্যে শিবির ছেড়ে পরের দিন ভোরে গড়গাঁও পোঁছলেন মীর জুমলা। কয়েকটি সাঁজোয়া গাড়ি রাস্তায় কাদায় আটকে রয়ে গেল। দিলির খান সেগুলি উদ্ধার করে ১৮ তারিখ সন্ধ্যায় নিয়ে আসেন। নির্দেশ সত্ত্বেও গুদামের তিন চতুর্থাংশ ধান নিয়ে আসা গেল না। বহু অসুস্থ সেনাও শিবিরে ছেড়ে আসতে।
কোন সাফল্য ছাড়া অহোমদের গড়গাঁওতে রাতের আক্রমন চলতে থাকে। মীর জুমলা তার সেনানায়ককে ঠিক সময় সৈন্য পাঠাতে পারেন। ১৫ সেপ্টেম্বর চাঁদনি রাতের আক্রমনে আবুল হাসান এবং রাজা সুজন সিং আহোমদের এমনভাবে পর্যুদস্ত করে যে তারা আর তার পরে আক্রমন শানাবার কথা ভাবে নি।
মারী আক্রান্ত মথুরাপরের উদ্বাস্তুরা গড়গাঁও এসে পৌঁছলে, মন্বন্তর আর মহামারী একসঙ্গে আক্রমন করে মুঘল বাহিনীকে। বমি আর দাস্ত একসঙ্গে চলতে লাগল... শরীর জলশূন্য হয়ে গেল...মরণ যেন ধন্বন্তরী...তার কোলে টেনে নেয়...লাল মোটা চাল আর গাছের লাল পাকা লেবু ছাড়া সব ধরণের খাদ্যদ্রব্যের অভাব ঘটতে লগল...লালচালের ভাত খেলেই কম্প দিয়ে জ্বর আসতে লাগল...। গরীবেরা গাছের পাতা মাঠের ঘাস বা নদীর ধারের শাকপাতা খেতে লাগল। তার জন্য বরাদ্দ মীর জুমলা দিয়ে দিলেন সৈন্যদের। ঐতিহাসিক মহম্মদ মুনিম তাব্রেজি, অসুস্থদের শুশ্রূষা করতে করতে মারা গেলেন।


title: মীর জুমলা

text:
৬। অসমে মুঘল নৌবহর
দুর্দশার মাসগুলোয় মুঘল নৌবাহিনী নিজেদের বাঁচিয়ে রাখে এবং সেনাদের সাহায্যও করে। বর্ষায় মীর জুমলার থেকে সংযোগ চ্ছিন্ন হয়ে গেলেও লাখাউতে নৌবাহিনী প্রধান ইবন হুসেন তার সৈন্যদের মানসিকতা উত্তেজকর বক্তৃতা দিয়ে উঁচু তারে ধরে রেখেছিলেন। আলি বেগের নেতৃত্বে একটি নৌবহর গজপুরে পাঠানো হয়। কিন্তু জলের টানে বাঁশবাড়ি (দেওলগাঁও আর গজপুরের মাঝে) পর্যন্ত ফিরে আসতে হয়। সেখানে যোগ দেন মুনাবার খান। তারা তামুলি দলাইএর থেকে দুটি জাহাজ উদ্ধার করে লাখাউতে ফিরে আসে। আলি বেগ অন্য একটা অচেনা জলপথে গড়গাঁওতে মীর জুমলার সঙ্গে মিলিতে যাবার কথা ভাবলেও সেই পরিকল্পনা দেওলগাঁওএর থানেদার য়াদগার খান বাতিল করায়।


title: মীর জুমলা

text: লাখাউ ছিল মন ভেঙ্গে যাওয়া মুঘলদের শেষ ভরসাস্থল। মীর জুমলা নৌসেনাকে বার্তা পাঠালেন যে সেনাদের জন্য আলাদা করে না ভেবে তাদের জন্য যেন তারা রসদ পাঠাব্র ব্যবস্থা করে। এবং কালিয়াবর, সমধারা এবং দেবলগাঁও থেকে বাহিনী নিয়ে লাখাউতে জড়ো করার নির্দেশ দেন।


title: মীর জুমলা

text: ৭ জুলাই ইবন হুসেন মীর জুমলাকে নৌ বহরের নিরাপত্তা নিয়ে চিন্তিত না হওয়ার কথা বলেন। কিন্তু সমধারা আর কালিয়াবরের থানা তুলে নেওয়ার প্রতিবাদ জানায়, তার ফলে বাংলার সঙ্গে যোগাযোগ বিচ্ছিন্ন হয়ে যেতে পারে। তবে তিনি দেবলগাঁওএর থানা তুলে নেন কেননা এটি দখল করতে মাজুলি থেকে ভিটারুল ফুকন এগোচ্ছিলেন। তিনি বাঁশের কেল্লা পরিখা তৈরি করে ফুকনের রাত আক্রমণের প্রতিষেধক প্রতিরক্ষা সাজান, এবং গুয়াহাটির সঙ্গে নিয়মিত যোগাযোগ রেখে চলেন। এক সময়ে লাখাউ পশ্চিম, দক্ষিণ এবং উত্তর থেকে বিচ্ছিন্ন ছিল। কিন্তু ব্রহ্মপুত্রের উত্তর তীরের স্থানীয় চাষীদের থেকে প্রচুর ধান জোগাড় করলেন এবং শোলাগড়ে(লাখাউ এবং কালিয়াবরের মধ্যে) অকারণে বহু অহোমকে হত্যা করেন। ভয় পেয়ে বহু চাষী তাদের নেতাকে ধরয়ে দিয়ে মুঘলদের কাছে আত্মসমর্পন করেন(৫ আগস্ট) এবং পশ্চিম দিকের বার্তাবিনিময়ের রাস্তাটি তারা সুরক্ষা দেওয়ার প্রতিশ্রুতি দিলেন। কালিয়াবর হয়ে লাখাউ থেকে গুয়াহাটির মধ্যে বার্তা লেনদেনের রাস্তার সুরক্ষা নিশ্চয় হয়ে যায়। মৃত শ্বশুর সৈয়দ নাসিরুদ্দিনের স্থলে সৈয়দ হুসেন কালিয়াবরের থানাদার হলেন(১২ আগস্ট) আর সমাধায় মৃত সৈয়দ মির্জার স্থলাভিষিক্ত হলেন কিসান সিং। ইবন হুসেন দেশটি ধরে রাখার সমস্ত রকমের চেষ্টা করলেন, কেননা তিনি জানেন মুহূর্তের অসতর্কতায় চরম বিপদ ঘটে যেতে পারে এবং তার সেনাবাহিনীর মনোবল ভেঙ্গে যেতে পারে।


title: মীর জুমলা

text: গড়গাঁওতে মুঘল সেনার হাতে পর্যুদস্ত হয়ে অহোমেরা নৌ বাহিনীর ওপরে আক্রমণের সিদ্ধান্ত নেয়। ভিটারুয়াল ফুকনের লাখাউতে এবং অন্যন্য থানায় রাতের আক্রমন ব্যর্থ হয়। তবে অসমিয়াদের গণহারে হত্যালীলা চালিয়ে গেলেন ইবন হুসেন। ভয়ে ভীত রায়তেরা চিঙ্গুলাং লুথুরি দায়াঙ্গিয়া রাজখোয়া এবং বুড়াগোহাঁইকে ধরিয়ে দিলেন মুঘল নৌ সেনাধ্যক্ষ্যের কাছে। লাখাউ আর গড়গাঁওএর মাঝে অহোম বিদ্রোহীদের হারানোর জন্য মুঘলদের সাহায্য করতে থাকে সাধারণ প্রজারা। প্রজাদের অসন্তোষে ভিটারুল ফুকনকে দেবলগাঁও থেকে মাজুলি দ্বীপের রাঙ্গালি চাপরিতে পালিয়ে যেতে হয়। এবারে ইবন হুসেন দেবলগাঁওতে নতুন করে থানা তৈরি করে মীর জুমলার কাছে দু’দন অহোমের মার্ফত এই খুশির খবর পাঠালেন(৫ সেপ্টেম্বর)। এদিকে তামুলি দলাই বাঁশবাড়িতে হারার পরে পালিয়ে যায়। গজপুর এবারে মুঘলদের দখলে এল।


title: মীর জুমলা

text: চতুর্থ পর্ব


title: মীর জুমলা

text: ১। মীর জুমলার নতুন করে আক্রমন


title: মীর জুমলা

text: অভিযানের মাঝামাঝি সময়ে(২০ সেপ্টেম্বর ১৬৬২) যে দুর্যোগের ঘনঘটা ছেয়ে গিয়েছিল মীর জুমলার বাহিনীর ওপর সেটা পুরপুরিই কেটে গেল। দেখতে দেখতে বর্ষা চলে গেল, বন্যার জল নেমে গেল, রাস্তা নতুন করে সারাই করা হল এবং খবরাখবর আদান প্রদান হতে লাগল। দেবলগাঁও থানা তৈরি হবার পর মীর জুমলা গড়গাঁওএর সঙ্গে লাখাউএর সংযোগ তৈরির কাজটি সম্পন্ন করতে উদ্যোগী হলেন। ২৫ সেপ্টেম্বর আবুল হাসান সাইরাং এবং দেবলগাঁওএর দিকে এগোলেন দিখুর তীরে গোলাকার পাড় ঘুরলেন। অহোম পথ প্রদর্শকদের সঙ্গে নিয়ে তিনি অহোম বিদ্রোহীদের দমন করলেন গাজি খানের নেতৃত্বে সাইরাং, গজপুরে সৈয়দ আহমেদ জামাতদারের নেতৃত্বে থানা তৈরি করলেন। দেবলগাঁওতে ঢুকে তিনি তার বাহিনীর সঙ্গে যোগাযোগ করলেন। অসমের অবস্থা বর্ণনা করে সম্রাটের উদ্দেশ্যে এবং ঢাকার উদ্দেশ্যে লেখা মীর জুমলার চিঠি, দরঙ্গের রানী-ডোগারের উদ্দেশ্যে পরওয়ানা, গুয়াহাটির মুঘল ফৌজদারকে, এবং কালিয়াবরের থানাকে দেওয়ার উদ্দেশ্যে চিঠিগুলি পাঠানোর জন্য দেওয়া হল। খুব তাড়াতাড়ি ইস্তিয়াখ খানকে অসমের সুবাদার, রশিদ খানকে কামরূপের ফৌজদার করার পাদশাহের ফরমানটি পৌঁছল। প্রত্যেকেই তাদের পদ নিতে অস্বীকার করেন। যেহেতু নদী পথ তখনও সুরক্ষিত নয়, তাই নৌসেনাধ্যক্ষ্যের মার্ফত দেবলগাঁও এবং তার পরে গড়গাঁও পর্যন্ত ভূমিপথে বাহকদের সাহায্যে ব্যাপারীদের রসদ এবং পশু পাঠানো হল। সেগুলি গড়গাঁওতে পৌঁছল ২৪ অক্টোবর। আবুল হাসানের নৌবহরে করে কিছু রসদ সেখানে পৌঁছল ৩১ তারিখ। ‘দীর্ঘ দিন পরে সাম্রাজ্যের বাহিনীর প্রত্যেকের প্রত্যেকটি চাহিদা পূর্ণ হল’।


title: মীর জুমলা

text: ২। টিপামের উদ্দেশ্যে মীর জুমলার পভিযান


title: মীর জুমলা

text: মাঠঘাট শুকনো হয়ে যাওয়ায় মুঘল সেনাবাহিনী পুরোন আমলের মত অপ্রতিরোধ্য হয়ে উঠল। অহোম রাজা আগের মত নামরূপের পাহাড়ে চলে গিয়েছিলেন। বাদুলি ফুকন দুদিক রেখে তার ঘুটি সাজাতে লাগল। একদিকে তিনি এবং গড়গাঁওনি ফুকন দিল্লি নদীর তীরে বাঁধ চওড়া আর জোরদার করছেন, অন্যদিকে মীর মুর্তাজা মার্ফত মীর জুমলার কাছে শান্তিবার্তাও পাঠালেন। কিন্তু মীর জুমলা অহোমদের শর্তহীন আত্মসমর্পন চান আর যতক্ষণ না ফুকনেরা তার জন্য অপেক্ষা করবে ততক্ষণ তিনি কোন শান্তিচুক্তি মান্য করবেন না। গড়গাঁওএর ২০ মাইল উত্তরপূর্বে দুদিক থেকে বাদুলি ফুকনের শিবির আক্রমন করার পরিকল্পনা নিলেন। আবুল হুসেইন ১০ নভেম্বর দিল্লির দিকে নদী বাহিত হয়ে পিছন দিক থেকে গেল আর মীর জুমলা নিজে ১৬ নভেম্বর দান্দগা এবং দিল্লি নদি হেঁটে পেরোলেন। বাদুলি ফুকন তার বিশাল এবং সুরক্ষিত গড় ছেড়ে পালিয়ে গেলেন।


title: মীর জুমলা

text:
২০ নভেম্বর মীর জুমলা দিহিঙ্গে পোঁছে দেখলেন বুড়াগোহাঁই সুরক্ষিত দুর্গ ছেড়ে বরকটে পালিয়ে গিয়েছেন। দক্ষিণে টাওকাক, উত্তরে দিহিং পশ্চিমে শোলাগুড়ি এলাকা নিয়ন্ত্রণ করা সেনানায়ক মীর জুমলার নাম শুনেই পালিয়ে গেলেন।
বহুকাল ধরে অসমজুড়ে অভিযান, মন্বন্তর-মহামারী এবং বিপ্রতীপ পরিবেশ মীর জুমলার শ্রীরের ওপর কামড় বসাতে শুরু করল। যে রোগে তিনি মারা যাবেন সেই রোগটি তাকে আক্রমন করল। শত্রুর পরিখা দেখার সময় ঘোড়া থেকে তিনি অচেতন হয়ে মাটিতে পড়ে গেলেন। যতক্ষণনা তার বিছানা তৈরি হল ততক্ষণ তিনি অজ্ঞান ছিলেন। দিলির খান কোলে তার মাথা নিয়ে বসে রইলেন। শিহাবুদ্দিন তালিশ দশ দিন পরে দেখতে এলেন।


title: মীর জুমলা

text:
৩০ নভেম্বর রাজার দ্বিচারিতা অনুভব করে বাদুলি ফুকন শিল্লিখাটোলে মীর জুমলার সঙ্গে তিন ভাইকে সঙ্গে নিয়ে দেখা করতে এসে রাজাকে ধরিয়ে দেওয়ার প্রতিশ্রুতি দিলেন। মীর জুমলা তাকে ডেকা রাজা(ছোট রাজা) উপাধি দিলেন। পূর্ব অসমের মুঘল প্রশাসনিক প্রধান হওয়ায় গড়গাঁও থেকে নামরূপ পর্যন্ত গ্রাম এবং শহরের এবং ত্রিমোহনী পর্যন্ত পথ এবং জলসীমায় দায়িত্ব পেলেন ফুকন।
দলত্যাগী ফুকনের পথ দেখানোয় অসুস্থতা সত্ত্বেও মীর জুমলা এগিয়ে চললেন। ২ ডিসেম্বর দরবেশ বেগকে দায়িত্ব দিলেন অহোমদের তাড়িয়ে নিয়ে এসে তাদের শোয়ালগুড়ির হাতিগুলি দখল করার। ৬ তারিখে তিনি নামরূপের উদ্দেশ্যে রওনা হয়ে পরের দিন তিনি শোয়ালগুড়ি পৌঁছলেন। ৮ তারিখে শোয়ালগুড়ি নদী পেরিয়ে দরবেশ বাগ এবং বাদুলি ফুকনকে নিয়ে চললেন।


title: মীর জুমলা

text:
১০ ডিসেম্বর অসুস্থ হওয়ার এই প্রথম তিনি ধারাস্নান করলেন এবং পরিপূর্ণ খাওয়ার খেলেন, অথচ পাকস্থলীতে প্রচণ্ড ব্যথা অনুভব করতে লাগলেন। রাতে ধুম জ্বর আর বুকে ব্যথা হতে লাগল। গিলানের ডাক্তার কারিমা তার চিকিতসা করাতে অস্বস্তি কিছুটা লাঘব হল। কিন্তু রক্ত পরীক্ষা করতে দিতে আস্বীকার করলেন রোগী। দুই বা তিন দিন পরে প্লুরিসি(ফুসফুসের রোগ) দেখা দিল।
তবুও মীর জুমলা বাদুলি ফুকনের সাহায্যে রাজাকে ধরতে বদ্ধপরিকর। কিন্তু নেতার অসুস্থতায় মনভেঙ্গে যাওয়া মুঘল বাহিনী নামরূপ ঢুকতে অস্বীকার করল। এলাকা দেখে তাদের ধারণা হল সেখানে বাহিনীর সব কিছু হারিয়ে যাবে – এই এলাকার বাতাসে মৃত্যু আছে, এখানে জলস্থল বাহিত হয়ে কোন রসদ এসে পৌঁছবে না, যখন শুনল এখানে জানুয়ারির শুরুতেই বর্ষা আসে, অনদূর অতীতে মন্বন্তর-মহামারী থেকে ভুগে ওঠার, খালি পেট থাকার স্মৃতি, সাথী হারানোর স্মৃতি তখনও জ্বলজ্বল করচ্ছে প্রত্যেক সেনার মনে। নামরূপের পাহাড়ি এলাকার উঁচু পথ দেখে তাদের মনে হল, রাজাকে গ্রেপ্তার করার চেষ্টার জেদে যদি তারা এই রাস্তায় ঢোকে, তাহলে হয়ত তাদের বেরিয়ে যাবার কোন পথ থাকবে না, রাজার বাহিনী তাদের চারপাশ থেকে ঘিরে ফেলে কচুকাটা করবে। দিহিং পেরোনোর সময়েই সাধারণ এবং সেনাপতিরা তাদের নেতাকে ছেড়ে যাওয়ার পরিকল্পনা করছিল। দিলির খান তাদের শান্ত রেখে মহম্মদ বেগকে দিয়ে মীর জুমলাকে অবস্থা জানাতে খবর পাঠান।


title: মীর জুমলা

text: সেনার দোদুল্যমান মনোভাবে মীর জুমলা আশ্চর্য হয়ে গেলেন। শারীরিক অবস্থা আরও খারাপ হতে থাকল। ১৫ ডিসেম্বর যখন একটা পালকিতে তোলা হল তাঁকে তার চেহারা খুবই ভেঙ্গে পড়েছে এবং চোখে মুখে আশংকার অন্ধকার। ১৮ তারিখে মানরূপের গিরিপথের মুখের গ্রাম টিপামে শিবির ফেললেন দিহিঙ্গের অন্যান্য এলাকার সুরক্ষা মিয়ানা খানের দায়িত্বে দিলেন।


title: মীর জুমলা

text: ৩। শান্তির দিকে


title: মীর জুমলা

text: টিপাম মীর জুমলার অসম অভিযানের যেমন শেষ বিন্দু, তেমনি এটি তার পিছিয়ে আসারও এলাকা। শান্তিচুক্তির দরকষাকষি শুরু হল। দুপক্ষই শান্তি চায়। অহোমদের দিক থেকে তাদের এলাকা বিদেশিদের কবলে গিয়েছে এবং তাদের রাজা – স্বর্গদেওকে সেই বাহিনী রাজধানী চ্যুত করেছে। ছোটখাট লড়াই দিয়ে তাদের জাতীয় অবমাননার বিচার করা যাবে না। শত্রুর হাত থেকে দেশকে উদ্ধারের ক্ষেত্রে অহোমদের কাছে কোন মূল্যই যথেষ্ট নয়। আপাতত পেশকাশ বা রাজস্ব দেওয়ার শর্তে একজটা কার্যকরী শান্তিচুক্তিতে উপনীত হতে তারা তীব্রভাবে আগ্রহী। আভ্যন্তরীণ উদ্গীরণ বা কোন বহিঃপ্রভাব যুক্ত অবস্থার পরিবর্তনের বাহানায় আগামী দিনে সেই চুক্তি উল্লঙ্ঘন করা যেতে পারে। অহোমেরা নিশ্চিত ছিল মুঘলদের সঙ্গে আরও বেশি দিন লড়াই চললে আসমের দুর্গতি আরও বাড়বে, এই বার্তা নিয়ে প্রধান সেনাপতি আতন বুড়াগোঁহাই রাজার প্রবাস প্রাসাদে দেখা করে তাকে চাঙ্গা করার চেষ্টা করেন, বর্তমান অবস্থার অনুকূল প্রতিকূলতা বোঝা, এবং শেষ পর্যন্ত শান্তিচুক্তিতে রাজাকে রাজি করান। বাদুলি ফুকন এবং অন্য অভিজাত অহোমের শিবির ত্যাগ রাজাকে চিন্তায় রেখেছিল। যে সেনাপতি না হারতে এবং শেষ দেখতে দৃঢপ্রতিজ্ঞ, তার বিরুদ্ধে বেশিদিন লড়াই চালানো যাবে না বুঝেই রাজা আর তার ফুকনেরা দেশকে বাঁচাতে শান্তিকেই একমাত্র হাতিয়ার রূপে বেছে নেন, এবং মীর জুমলার উদ্দেশ্যে দূত এবং উপহারের ডালি পাঠানো শুরু করেন।


title: মীর জুমলা

text: কিন্তু অহোমদের শান্তির দেখনদারির চেষ্টা মীর জুমলা বাতিল করে দিলেন(৩০ নভেম্বর)। দিন পনেরো পরে এক গুরুত্বপূর্ণ অহোম দূত দিলির খানকে রাজি করিয়ে ফেলেন মীর জুমলাকে বোঝানোর দায় নিতে। বাস্তবে সেনাপতি সব থেকে অবাঞ্ছনীয় অবস্থায় পড়ে রয়েছেন। তিনি বুঝে গিয়েছেন, মুঘল সেনাবাহিনীর অসম বিজয়েও শান্তিপূর্ণ সরকার গঠন অসম্ভব। জনগনের সাহায্যে বিদ্রোহীরা সরকারের বিরুদ্ধে দাঁড়াবেই যতই মুঘলেরা প্রজাদের স্বার্থে কাজ করুক। সেনা শাসিত সরকার তৈরি করা অবাস্তব এবং সেটা তার মনের কোণেও ঠাঁই পায় নি। অথচ এই বিদেশে তার একমাত্র সম্বল সেনাবাহিনীই। দুর্দশার চরমে পৌঁছে গিয়ে সেনারা দেশে জয়ের সংবাদ নিয়ে ফিরতে চায় – এবং তারা বিদ্রোহের মুখে দাঁড়িয়ে। নিজের রোগ, নিজের স্বাস্থ্য ভেঙ্গে পড়া, শান্তিচুক্তি বাতিলের সম্ভাব্য প্রতিক্রিয়া এবং মুসলমান যুদ্ধ বন্দীদের অবস্থা আন্দাজ করে অনিচ্ছা সত্ত্বেও মীর জুমলা শান্তিচুক্তিতে রাজি হতে বাধ্য হন। বাস্তবিক অবস্থা, তাকে বাধ্য করেছে শান্তিচুক্তিতে উপনীত হতে এবং এটাই এখানকার সক্কলের জন্য সব থেকে চাহিদাপূর্ণ সমাধান বলে তার মনে হল। রোগ শয্যায় শুয়ে থেকেও তিনি হারের মুখ নয়, কঠোরতাপূর্ণ মনোভাবে নির্দেশ দিলেন মুঘল বাহিনী আরও এগোতে চায় কিন্তু টিপামে শান্তিচুক্তির দরকষাকষি শুরু হোক। তার দূত রাজা ভোর মল রাজার দূত ফুকনদের মীর জুমলার মনোভাব জানিয়ে দিলেন। দিলির খানের মধ্যস্থতায় ঘিলাঝরি ঘাট, টিপামের চুক্তি সম্পন্ন হল ৯ মাঘ ১৫৮৫ শক, ২৩ জানুয়ারি, ১৬৬৩তে।


title: মীর জুমলা

text: মীর জুমলা এই চুক্তির মাধ্যমে সম্মানের শান্তি দাবি করতে পারলেন। প্রাথমিকভাবে সম্রাটের সম্মান উঁচুতে থাকল এবং অহোম রাজাকেই মাথা নোয়াতে হল। সম্রাটের অধীনস্থ হয়ে জয়ধ্বজ রাজ্য চালাবার অনুমতি পেলেন। এর জন্য গুয়াহাটির মুঘল দরবারে একজন দূত এবং পাইক বাহিনী পাঠানোর শর্তে রাজি হলেন। উপযুক্ত উপঢৌকন সহ তার এক কন্যা এবং টিপামের রাজার পুত্রকে দরবারে পাঠাবার শর্তে রাজি হলেন।


title: মীর জুমলা

text: দ্বিতীয়ত, যুদ্ধের বিপুল ক্ষতিপূরণ রাজার থেকে চাওয়া হল – তাকে সেই মুহূর্তে দিতে হবে ২০ হাজার তোলা সোনা, ১,২০,০০০ তোলার রূপো(রূপিয়া), ২০টি সুসজ্জিত হাতি। পরের বছর থেকে বছরে ৩ লাখ রৌপ্য(রূপিয়া), বছরে তিনবার ৯০টা হাতি। তৃতীয়ত অসম রাজ্যের চারটি বড় স্তম্ভ বুড়াগোঁহাই, বরগোঁহাই, গড়গাঁওনিয়া ফুকন(রাজসুয়ার রাজমন্ত্রী) এবং বড়পাত্র ফুকনদের একজন করে পুত্রকে দিল্লিতে জামিন হিসেবে রাখা হবে যতক্ষণনা এই ক্ষতিপূরনটির কিস্তিগুলি মুঘলদের হাতে এসে না পোঁছাচ্ছে। চতুর্থত রাজা গুয়াহাটিতে বছরে ২০টা করে হাতি উপঢৌকন হিসেবে পাঠাবে। পঞ্চমত মুঘলদের অসমের আধিকার পূর্ব দিকে বাড়বে, রাজাকে তার রাজ্যের প্রায় অর্ধেক মুঘলদের দিতে হল – উত্তরাকোলে দরং - হাতি সমৃদ্ধ, নাকটি রানী, গারো পাহাড়, বেলতলা এবং ডিমারুয়া(বা দক্ষণকোলের ডুমারিয়া পরগণা) এলাকা। পূর্ব দিকে মুঘলদের সীমান্ত মানস থেকে বেড়ে ভরালী পর্যন্ত গেল, এবং উত্তরে কলং নদী দক্ষিণে ব্রহ্মপুত্রের দক্ষিণ পাড়। কামরূপের মুঘল এলাকার যুদ্ধ বন্দীসহ, গ্রেপ্তার হওয়া বাদুলি ফুকনের পরিবারকে মুক্তি দিতে সম্মত হল।


title: মীর জুমলা

text: আওরঙ্গজেবকে জয়ধ্বজের আত্মসমর্পনের চিঠিটি মীর জুমলা পাঠালেন দরবারে। চুক্তি অনুমোদন এবং স্বাক্ষর করে পাদশাহ মীর জুমলাকে যথাবিহিত উপহার দিলেন।


title: মীর জুমলা

text: তবে চুক্তিতে যে সব ধারার বা শর্তের কথা বলা হয়েছিল সেগুলির সব কটি রূপায়ণ হওয়া সম্ভবপর হবে না তা বোঝা গেল। মীর জুমলা অসমে থাকালীনই জামিনদার, কিস্তির পরিমান সহ হাতির সংখ্যা, সীমান্ত নিরূপন, মীর জুমলার বাহিনীর হাতে গ্রেপ্তার হওয়া যুদ্ধবন্দী আহোমদের ছেড়ে দেওয়া ইত্যাদি নিয়ে বিরোধ বাধল। ১৬৬৩ সালের ৫ জানুয়ারি রাজা, রাজকন্যা, চাহিদামত ৩০০০০ তোলা সোনা, ৪০০০০ তোলা রূপো, ১০টা হাতি মুঘল শিবিরে পৌঁছে দিলেন। তখনও মীর জুমলা লাখাউতে পৌঁছন নি। কিন্তু মীর জুমলা জামিনদারদের হাতে নিতে ইচ্ছুক। অহোমেরা বুড়াগোঁহাইয়ের ছেলের যায়গায় ভাইপোকে পাঠাল। মীর জুমলার কঠোর দাবিতে একজন গুটিবসন্তে ভোগা ছেলে পাঠানো হল, মীর জুমলা বুড়াগোঁহাইএর অন্য সন্তান(রাজার বোনের পুত্র) দাবি করলেন। কিন্তু সে কিছুদিন আগেই মারা গিয়েছে। মীর জুমলা তখন বরফুকনের (রাজার আর এক বোনের) দুই সন্তান দাবি করলেন। কিন্তু দিলির খান এবং রাজা ভুর মলের চাপ সত্ত্বেও ফুকনেরা এই দাবি মানতে রাজি নয়, চুক্তিতে নেই যুক্তিতে। মীর জুমলার মনে হল দিলির খান যদি আরও বেশি চাপ দিতেন তা হলে হয়ত হাতবদলটা হয়েই যেত। দিলির খান নিজে সেনাপতির ঘরে এসে তার মনের বিরুদ্ধতা দূর করার চেষ্টা করলেন।


title: মীর জুমলা

text: ৩। মীর জুমলার অসম অভিযানের তাৎপর্য, অহোমদের বিরুদ্ধে তার বিজয়ের কারণ


title: মীর জুমলা

text: জীবনের শেষতম অভিযানটি মীর জুমলার সব থেকে গুরুত্বপূর্ণ ছিল। মুঘল সাম্রাজ্যের পক্ষে এটি তার প্রথম এবং শেষ অভিযান, যা মুঘল সাম্রাজ্যকে অসম সীমান্ত পর্যন্ত বাড়িয়ে দেবে। ইখতিয়ারুদ্দিন মহম্মদ ইবন বখতিয়ারের সময় থেকে মুসলমান শাসকেরা উত্তরপূর্বে মুঘলদের শাসন এলাকা বাড়াবার পরিকল্পনা করে চলেছিলেন, এটি সেই চেষ্টার ফলবতী রূপ। বাস্তবে রণনীতিগতভাবে এটি অসাধারণ এক যুদ্ধ অভিযান। দিল্লি মহম্মদ বিন তুঘলক এবং বাংলার হুসেন শাহ যেখানে চরম ব্যার্থ হয়েছেন সেখানে মীর জুমলা কিন্তু সফল হলেন। জাহাঙ্গীরের সময়ে মুঘল অভিযান প্রাথমিকভাবে সফল হলেও শেষ পর্যন্ত ব্যার্থই হয়েছিল। রাজার সঙ্গে শোলাগড়ের শান্তিচুক্তির দরকষাকষির সময় মীর জুমলা মন্তব্য করেছিলেন, রাজা যেন তাকে তার পূর্বের মুঘল বাহিনীর সেনানায়কদের মত না ভাবেন, তারা হেরে চলে গিয়েছিলেন, তিনি কিন্তু জিততেই এসেছেন। শিহাবুদ্দিন তালিশ লিখছেন, অতীতে কোন বিদেশি রাজা অসমের এত ভিতরে প্রবেশ করতে পারে নি, এবং কোন বিদেশি এই দেশ জিতিতেও পারে নি। মহম্মদ কাজিম লিখছেন, আসমের রাজারা আত্মসম্মান বিসর্জন দিয়ে তাদের মাথা নোয়ায় নি, দেশের সব চেয়ে শক্তিশালী শাসককেও তারা রাজস্ব দেয় নি, তারা দেশের সব থেকে বড় সাম্রাজ্যবাদী শক্তির মাথা হেঁট করে দিয়েছে। তাদের বিরুদ্ধে যে সব বিশ্ববিজেতা জিততে এসেছিল তারা সেই দেশে ঢুকে জেতার পথ হারিয়ে ফেলেছে।